Lizeo Astean, 'Hasiera berria' : Oarsoaldeko Hitza\nLizeo Astean, 'Hasiera berria'\nPasaia-Lezo Lizeoak, Lizeo Astea antolatu du maiatzaren 2tik 6ra. 'Hasiera berria' leloarekin eman diote izaera.\nPasaia-Lezo Lizeoak maiatzaren 3tik 6ra Lizeo Astea antolatu du. Pasaia eta Lezoko ikastolaren eraikin guztietara zabaldu dituzte jardueraren barruko ekintzak, eta iaz lehenengoz egindako astearen jarraipena izango da. Iazkoarekin alderatuta badu berritasunik, ordea: familiek Lizeora gerturatzeko aukera izango dute. Lizeo Astea, Lizeo Egunaren nolabaiteko ordezkoa da. Pandemiaren eraginagatik egun osoko festa hori, astebeteko ospakizun arora igaro dute, “festaz eta kolorez beteko dugu gure ikastola”\nAsteari izaera emateko Hasiera berria leloa hautatu dute ikastolakoek. Horri jarraiki, ikuskizuna landu dute hainbat mailatako ikasleek, familiei ere zabalik izango direnak. “Bizi izan ditugun urte zail hauei erreferentzia egin nahi izan diogu ikuskizun honekin, hasiera alai berri bat irudikatuz. Iluntasuna, Kutsadura, Itxaropena, Guda eta Etorkizuna, horiek Gotzon Pozak sortu dituen bost koreografiak hainbat mailatako ikasleentzat”, azaldu dute Lizeotik. Hala, koreografia horien zatiak Lizeoko eraikin ezberdinetan egingo dituzte hainbat mailatako ikasleek (beheko egitarauan xehetasunak).\nHaur Hezkuntzako ikasleek San Pedroko, Antxoko, Donibaneko eta Lezoko zentroetan egingo dituzte emanaldiak. LH2koek, bestalde, Lezoko Ikastolako patioan egingo dute ikuskizuna hilaren 4an. Ostiral goizean, Lizeoaren eraikin nagusian, ekitaldi handia egingo dute.\nHonakoa da Lizeo Astearen egitarau zehatza:\nMaiatzak 3 (asteartea).\n10:45ean, Lizeoaren eraiki nagusian, Batxilergoko bigarren mailako ikasleei omenaldia.\nMaiatzak 4 (asteazkena).\n16:00etan, Lezoko Ikastolan, LH2koen familientzako emanaldia.\nMaiatzak 5 (osteguna). Ekitaldiak Lizeoaren eraikin nagusian dira (Donibanen).\n15:00etan, LH4, 6 eta DBHko ikasleen familientzako emanaldia.\n17:00etan, erretiroa hartuko duten langileei omenaldia.\n18:00etan, 1986ko promozioari omenaldia.\nMaiatzak 6 (ostirala) Ekitaldiak Lizeoaren eraikin nagusian egingo dira.\nGoizean, LH 2, 4 6 eta DBHko ikasleen emanaldia LH 1,3 eta 5eko ikasleentzat. Mailaz maila, Itxaropena, Kutsadura, Iluntasuna, Guda eta Etorkizuna gaiekin koreografiak egingo dituzte. Arratsaldean disko festa egingo dute.


Quality and CE - Kimua Group: Onshore-Offshore Wind Power, Railway, Marine Energies, Oil & Gas, Aerospace, Big Machinery, Science.\nKalitatea eta trazabilitatea dira Kimuako zerbitzuaren fase bakoitzeko helburuak lortzen laguntzen diguna. Gure konpromisoa da produktuak eta zerbitzuak eskaintzea merkatuko kalitate-prozesu zorrotz guztiak beteaz. Horretarako, Kimuan barneko eta kanpoko auditoriak egiten ditugu etengabe, bezeroen zehaztapenak errespetatzen direla eta nazioarteko araudiak betetzen direla bermatzeko.\nFase bakoitzean (bezeroak eskaintza eskatzen duenetik, erosketa-materiala ekoiztu, jaso eta entregatu bitartean) eskuliburuetan ezarritako kalitate araudia eta haren trazabilitatea jarraitzen da uneoro. Kudeaketa mailako ziurtagiriak ditugu: ISO 9001, ISO 14001 eta ISO 45001 Fabrikazioko ziurtagiriak: EN1090, ISO 3834-2.\nDNV-GL eta TUV akreditazioak ditugu.\nProba-instalazio berri eta modernoenak ditugu, eta barne-kontrolerako kualifikazio handiko langileak ditugu, gure produktuen fidagarritasuna bermatzeko.\nKimuan saiakuntza ez-suntsitzaileak egiten ditugu, hala nola:\nGure instalazioetan testing/probetarako laborategi bat dugu, bai eta Lamia proba-banku bat ere (1000 tn), gure produktuen kalitate eta fidagarritasun handiena bermatzeko..\nLikido barneratzaileen saiakuntzak\nHiru dimentsioko kontrola


LAB sindikatuak ez du parte hartu gaurko deituta zegoen EAEko Mahai Orokorreko bilkuran | LAB SINDIKATUA\nFederazioak Zerbitzu Publikoak LAB sindikatuak ez du parte hartu gaurko deituta zegoen EAEko Mahai Orokorreko...\nLAB sindikatuak ez du parte hartu gaurko deituta zegoen EAEko Mahai Orokorreko bilkuran\nGaurko, Jaurlaritzak Mahai Orokorreko bilkura berria deituta zeukan, eta bertako gai ordenean 35 orduko lanaldia aldatzen zuen dekretuaren puntua ez zegoen. Pasa den ostiralean gai ordena ezagututa, LABek Jaurlaritzari puntua gai ordenean sartzeko eskatu zion gai ordeneko lehen puntu gisa. Jaurlaritzak erantzunik eman ez duenez, eta gai ordenik aldatu ez duenez, LABek gaurko bilkuran parte ez hartzea erabaki du.\nGogora ekarri nahi dugu, aurreko mahai orokorreko bilkuran Jaurlaritzak berak adierazi zuela Gasteizko Parlamentuak onarturiko ez legezko proposamena aztertu behar zuela, dekretua bertan behera uztea eskatzen ziona, eta behin aztertuta, Jaurlaritzak dekretuarekin egin behar zuena mahai orokorrean azalduko zuela. Horregatik, aurreko mahai orokorrean, bertan ordezkaritza dugun 4 sindikatuk mahai horretan gure parte hartzea eten genuen Jaurlaritzak bere jarrera argitu arte.\nJaurlaritzak bere jarrera argitu ez badu ere, lanaldia handitzen duen dekretuaren aplikazioarekin jarraitzen du, eta horren ondorioz enplegu suntsiketarekin segitzen du. Testuinguru honetan LABek bilkuran parte ez hartzea erabaki du, eta horren ordez, Lakuako sarreran kontzentrazioa burutu, Lakuako hallean eserialdia egin, eta mahai orokorra burutzen ari ziren bilera gelaren aurrean bere saleketa azaldu du.\nAurrera begira, LABentzat mobilizazioa da Jaurlaritzaren jarrera alda dezakeena, eta zentzu horretan EAEko funtzio publikoko langileriari deia egiten dio aurrerantzean egongo diren mobilizazioetan parte hartzeko, hurrengo maiatzak 30ean greba orokorra deialdiarekin bat egin dezaten. Aldi berean Jaurlaritzari ere deia egiten dio, inposizio jarreratik mugitzeko, gehiengo sindikalari eta jendarteari entzuteko, eta bere egin dezala Parlamentuak egin dion eskaera.\nAldundia inguratu eta eserialdia egin dugu Arabako Gizarte Esku-hartzeko bigarren greba egunean


Eugène Goienetxe, aro gaitzeko semea • ZUZEU\nEugène Goienetxe, aro gaitzeko semea –\nUztaritzeko semea, abertzale eta euskaltzale sutsua, nazien okupazioaren aro gaitzean bizi izan zena. Alemaniar agintariekin mintzatu zen eta horren bitartez, hainbat abertzaleren bizitza salbatu ahal izan zuen. Aliatuek gerla irabaztean, frantsesek Goienetxe preso hartu eta kolaboratzaile izan zelakoan presondegian sartu zuten.\n1.- Politikan egin zituen urratsak.-\nEugène Goienetxe Farnie Uztaritzen sortu zen 1915eko ekainaren 15ean. Historia ikasketak Baionan eta Parisen egin zituen. Baionako ikastetxean ikasten ari zelarik, Iparraldean sortu berria zen Aintzina talde abertzalean sartu zen eta haien aldizkarian maiz idatzi zuen. Aldizkariaren bitartez Hegoaldeko abertzale ainitz ezagutu zituen: Aitzol, Antonio Labaien, Ixaka Lopez Mendizabal, Jose Antonio Agirre… eta horien eraginez, 1933an, hamazazpi urte zituela, Euzko Alderdi Jeltzalean sartu zen. Hegoaldean gerla zela eta, Euzko Jaurlaritzaren alde lerrotu zen, eta espainiar faxistek gerla irabaztean, Hegoaldeko euskaldunak ihesean Iparralde aldera pasatzen hasi zirenean. Eugènek parte handia hartu zuen euskal iheslariak laguntzeko eta aterpetzeko sortu zen mugimenduan.\nBigarren Gerla Handiaren garaietan euskal abertzaleek, Europako gainerako guttiengoetako nazionalistek bezala, hautatu beharra izan zuten batzuen edo besteen artean. Europa osoak pentsatzen zuen alemanek gerla irabazi behar zutela, eta orduan, ezinbestekoa zen haiekin ongi moldatzea euskaldunendako egitura politiko berriak atzeman ahal izateko. Frantsesekin eta espainiarrekin bide hori arras agortua zen. Eztabaida handia izan ondoren Iparraldeko abertzaleek irabazlearekin egon behar zela erabaki zuten. Haatik, egoera politikoa garbi ez zegoela eta, batzuk alemanen alde lerratu ziren eta besteak aliatuen alde, eta bi bideetatik ahalegindu ziren euskaldunak laguntzen. Jakin badakigu, izen eta abizenekin, ainitz izan zirela, Eugène Goienetxeari esker, nazien hatzaparretatik libratu ziren euskaldunak.\nBerantago, amerikarrek, gerlan sartzean, gatazkaren norabidea aldatu zuten eta aliatuak, horri esker, garaile atera ziren. 1944an, frantziarrek Iparraldeko kontrola berriz erdietsi zutenean, Goienetxe atxilotu zuten eta hogeita hamazazpi hilabete egon zen kartzelan. Heriotza zigorretik salbatu zen Aintzina-ren garaietatik ezagutzen zuen Mark Legasse abertzale ezkertiarrak bere aldeko testigantza eman zuelako. Mark eta Jakes Legasse anaiak abertzale handiak ziren, eta nazien kontrako borrokan aritu ziren. Jakes gerran hil zuten eta Mark dominez beterik itzuli zen Euskal Herrira. Haren testigantzak Eugène Goienetxe salbatu zuen.\n2.- Goienetxeren ikerketa eta liburuak.-\n1982an, Euskal Herriko Unibertsitateak honoris causa doktore egin zuen. Eusko Ikaskuntzak Manuel Lekuona saria eman zion ordura arte idatzitako ikerlan eta liburu guztiengatik eta ohorezko kide zuen izendatu. Horretaz gain, Euskaltzaindiaren Onomastika Batzordeko kide ere izan zen luzaz. Eugène Goienetxe idazle emankorra izan zen eta bere artikulu ospetsuenak Aintzina, Euzko Deya, Gure Herria, Yakintza eta Herria aldizkarietan plazaratu zituen. Goienetxe izan da, dudarik gabe, Euskal Herriak izan duen historialari handienetako bat. 1989ko ekainaren 11n Uztaritzen hil zen, bere etxean artxibo aberatsa utzirik.\neuskaltzalea, Goenetxez, historia, Uztaritz\n[Kafe Aleak] Javi Ullak Takagi Masakatsu\nZer duzu buruan “Eugène Goienetxe, aro gaitzeko semea”-ri buruz\nBenat Castorene 2020-07-27 12:21\nEne ustez, Eugene Goyhenetche da Iparraldeak izan duen historialari serioenetariko bat. Adiskide zuen Michel Duhartek dioenez, ez zitzaion gustatzen Manex Goihenetxekin konfunditua izaitea. Ene iduriko ez zuketen, besteak beste, pentsamolde bera Frantses Iraultzari buruz.\nEugenek aita Uztaritzeko medikua zuen aldiz ama baionesa. . Amaren familiak zeukan Herriko Etxearen azpian zegoen Cafe Fournier famatua. Lehen ikasketak Baionan egin zituen. Horregatik Euskal Herriaren historiaz gain Baiona eta haren Historia biziki ongi ezagutzen zituen.\nHarek zuen Michel Duhart bultzatu Uztaritzeko artxiboak arakatzera eta lagundu bildutako dokumentuekin ” Uztaritz au temps de la Revolution” liburua eratzen.\nJosebak aipatzen dituen okupazioneko akusazio minberei dagokienez, Michel Duhartek beti erran dit ez zituela istant bat ere sinisten Herria zatikatu zituzten kolaborazio eta salaketa istorio horiek. Gainera Josebak dioen bezala Marc Legassek haren defentsa hartu baldin bazuen ere marka biziki ona da Eugenen alde.\nAldiz Pierre Lafitte hitz gogorrak izan omen zituen Eugenen kontra. Hari ere gertatzen zitzaion tronpatzea ere.\nAkusazioak faltsuak izan arren, horrek ez du kentzen anka sartze bat politiko egin zuen posibilitatea.\nMilesker Joseba Eugene Goyhenetche historialari garrantzitsua ahanzturatik atera izanagatik.


Memoriaren alde iluna | Consumer\nMemoriaren alde iluna\nAdituak konturatu dira emozionalki zurrunbilotsuak diren gertaerak eguneroko gertaerei baino indar handiagoz inprimatzen direla memorian.\nGertatzen den guztia ez da betiko galtzen. Gure nortasuna osatzen duten emozioak eta esperientziak artxibatzeaz arduratzen da memoria. Estatu Batuetako zientzialariek, ordea, agerian utzi dute elementu asaldatzaileak eguneroko gertaerak baino hobeto inprimatzen direla memorian, eta kezkak edo aurkezpen txarrak ere oroitzapen faltsuak sortzeko gai direla.\nWisconsineko Unibertsitateko (Madison, AEB) ikertzaileek erresonantzia magnetikoko irudien bidez adierazi dute nola gordetzen diren bizi izandako emozioak oroimenerako garunean. Hala ere, norberarenak eta arrotzak harritzeko, konturatu dira kezka obsesiboak edo beldurrak oker artxiba daitezkeela memorian, lehendik esperimentatutako gertaerak balira bezala. Hitz gutxitan esanda, susmo txar bat burmuinean graba daiteke oroitzapen erreal baten intentsitate berarekin eta gertatu gabe.\nAdituek azaltzen dutenez, kezkek beldurraren zirkuitu moduko bat aktibatzen dute, sentsazio larrigarriak zabaltzen dituena, hala nola hegazkinez hegan egitea edo jendaurrean hitz egitea, eta, hartara, gure portaerak baldintzatzen ditu etorkizunari begira. Hala ere, azpimarratu dute, garuneko zer eskualdek hartzen duten parte artxibatze-funtzio horretan, posible izango dela nahaste postraumatikoen biktimek beren larritasuna arintzea ad hoc esku-hartzeen bidez.\nDirudienez, oroitzapen iraunkorrenak ez dira orain dela denbora gutxiago sortutakoak, baizik eta intentsitate emozional handiagoarekin bizi direnak. Gainera, emozionalki asaldagarriak diren gertaerak, hala nola istripu bat, eraso bat edo pertsona maite baten heriotza, eguneroko gertaerek baino eragin handiagoarekin inprimatzen dira memorian. Azterlan hori Proceedings of the National Academy of Sciences aldizkariaren azken edizioan argitaratu zen, eta premonizio- edo intuizio-prozesuak memoria metatzeko prozesuekin erlazionatzen ditu, eta, Kristen Mackiewiczen arabera, ikerlarietako batek dioenez, «ondorio garrantzitsuak izan ditzake zenbait baldintza psikologikoren tratamenduan, hala nola estres postraumatikoaren edo fobia sozialaren tratamenduan».\nArtxibo-prozesu korapilatsu bat\nGiza oroimena norberarena bezalako oroitzapenez jabetu daiteke, edo bizi izan diren oroitzapen faltsuak senti ditzake.\nOroimenaren izaera biologikoak oraindik galdera ugari ditu deszifratzeko. Jakina da giza oroimena berezkoak diren oroitzapenez jabetu daitekeela, inoiz esperimentatu gabeko oroitzapenak ezar ditzakeela edo bizi izan diren oroitzapen faltsuak senti ditzakeela. Proiektatutako beldurrak bizitako esperientzietan eraldatzeari dagokionez, AEBetako zientzialariek burmuineko bi eremu inplikatzen dituzte bereziki: amigala eta hipokanpoa aktibatu egiten dira pertsona batek egoera zail bat aurreratzen duen bakoitzean. Amigala oroitzapen emozionalen eraketarekin lotuta egoteko eta hipokanpoa iraupen luzeko oroitzapenak sortzen laguntzeko aukerarekin ere espekulatzen dute.\n40 boluntariok osatutako talde batetik ateratako erresonantzia magnetikoko irudiek garunaren ikuspegi anatomikoa ematen dute esperientziak eta emozioak sailkatzean. Ikertzaileek bi irudi-seinale mota ikusten zituzten: bata neutrala eta bestea oso zirraragarria (gorputz odoltsuak edo elbarriak). Hogeita hamar minutu geroago, korrelazioan jarri zuten, zenbat eta handiagoa izan amigala eta hipokanpoa, orduan eta zehatzagoa zela boluntarioek ikusitako irudiak deskribatzea. Esperimentua egin eta bi astera, parte-hartzaileek irakatsitako irudiei buruz zuten memoria berriro ebaluatu zuten zientzialariek; berriz ere, oroitzapen zehatzagoa eta doituagoa zuten pertsonak izan ziren garuneko erresonantzia magnetikoan amigala eta hipokanpoaren jarduera handiena erakutsi zutenak.\nEstatu Batuetan ere, Columbiako (New York) eta Harvardeko (Boston) unibertsitateetako ikertzaileek Cell aldizkarian ofizialdu zuten garuneko biokimika-bide baten aurkikuntza, beldurrarekin lotutako esperientzien oroimenean ezabaezina den inpresioa gobernatzen duena. Garunean beldurra ikasteko zirkuituaren ekintza inhibitzen duen proteina bat kodetzen du gene horrek. «Emaitza horiek», azaltzen du ikertzaile batek, Gleb Shumyatskyk, «lehen azterketa psikologikoetatik bakarrik ondorioztatu zenaren oinarri biologikoa erakusten dute: senaren beldurra edo antsietate kronikoa ez dela hartutako beldurra bezalakoa».\nAutoreen arabera, erdibitzailea den proteina beldurra inhibitzeko gai dela ulertzeak depresioaren, izuaren eta antsietate-arazo orokorren tratamenduan eraginkorragoak diren botikak diseinatzea ekar lezake. Genearen aurkikuntza, ikertzaileek ere ziurtatzen dutenez, Columbiako Unibertsitatean garatutako banakako zelulen geneak isolatu eta konparatzeko teknika berri baten bidez egin zen. Shumyatskyren taldeak teknika hori erabili zuen, DNAc zelularren liburutegietan bilaketa diferentziala egiteko azterketa genetikoa izenekoa, eta haren jarduera genetikoa alboko nukleo deituriko amigaloaren eskualde bateko zelulekin konparatu zuen, «ez da uste hartutako beldurrarekin nahasirik egongo direnik». Konparazioak beldurrarekin zerikusia duen eta amigdalean ugaltzen diren bi gene erakutsi zituen.\nIkertzaileek, orduan, geneetako batean, Grp-en, azterketa osagarriak egitea erabaki zuten. Gene horren ingelesezko siglek gastrina askatzeko peptidoa identifikatzen dute. Berehala ikusi zuten proteina horrek ezohiko banaketa duela garunean, eta neurotransmisore gisa jarduten duela. «Grp geneak», dio Shumyatskyk, «kontzentrazio oso handiak lortzen zituen alboko nukleoan eta garuneko beste eskualde batzuetan, zeinak entzumen sarrerak elikatzen baitituzte amigdalean».\nShumyatskyren taldeak frogatu zuen, halaber, gastrinaren peptido askatzailea neurona kitzikatzaile nagusiek adierazten dutela, eta haren hartzailea interneurona inhibitzaileek ere adierazten dutela. Portaera-esperimentuetan, ikertzaileek Grp generik gabeko saguak eta Grp geneko saguak entrenatu zituzten, hasierako soinu neutral bat deskarga elektriko mingarri batekin lotzeko. Entrenamenduaren ondorioz, arratoiek berehala ikasten zuten soinu neutralak arriskua iragartzen zuela. Gene inhibitua zuten saguek, gainera, zelula-prozesuaren hobekuntza bat erakutsi zuten, ikaskuntzari lotua eta epe luzerako potentziazio gisa ezaguna. «Sagu horietan ez genuen beste asaldurarik sumatzen; ez zuten minarekiko sentiberatasun gero eta handiagorik erakutsi; eta ez zuten gero eta sentiberatasun handiagoa erakutsi beste portaera-azterketa batzuetan», erantsi du adituak.\ngarun investigadores-eu memoria-eu miedo-eu oroitzapenak


Top Toalla 2011 - Garoa Liburu-denda\nEkuazioa errepikatu egin da aurtengo udaran ere kamarada; liburu-denda baten salmenta bolumena irakurtzen den liburu kopuruarekin alderatuz gero, txikiagoa da itsasbehera eta eguzki betea diren heinean. Zarautzen lorentzok bete-betean ematen badu hondartza leporaino jartzen da. Uretan nahiz eta olaturik ez pinguinoen antzera milaka surflari eta hondarretan toalla gainean libururen bat irakurtzen duen bat edo beste.\nUda honetan Zarautzen salmenta bolumenik handiena izan duen liburua Anduren "Etxeko hautsa" izan da. Tokiko idazlea maite duen irakurleak bere toallatik hurbil Karmele Jaioren "Amaren eskuak" irakurtzen duen irakurlea topatuko luke hurrenez-hurren.\nNahiz eta urtebeteko linealtasunean atzera egin zirkularra dirudi tempusak. Orain urtebete "Eskarmentuen paperak" izan bazen salduena, aurtengoan aldiz, idazle beraren azken liburua da: “Etxeko hautsa”. Tokiko idazlearen liburuak Top Toalla izanen dira uda sasoian Zarautzen.\nHala ere, antzekotasun nabaria dute euskal literaturari dagokionez Top Toalla 2011 osatzen duten bi liburuek. Karmele Jaioren "Amaren eskuak" eleberrian Nereari ama zaintzea eta babestea zegokion eta Anduren "Etxeko Hautsa" liburuan Gorkari bere aita. Ahaztuen eremuan bizi diren pertsonaiak eta bi belaunaldi ezberdineko protagonistak.\nBai, gero eta maizago agertzen dira adineko pertsonaiak euskal literaturan eta gero eta sarriago ari da alzheimerra “eleberritzen”. Ez da harritzekoa guztiok kasuren bat ezagutzen dugunean…\nAgian bi eleberri hauek horrexegatik dira Top Toalla 2011, irakurle asko identifikatua sentitzen garelako eta atsegina egiten zaigulako liburu on bat irakurtzea hondartzan.


Sanferminetako lau t´erdiko finalera sailkatzeko igandean Altunari irabazi beharko dio Ezkurdiak - Arbizu - Guaixe.eus\nSanferminetako lau t´erdiko finalera sailkatzeko igandean Altunari irabazi beharko dio Ezkurdiak\nGuaixe 2017-06-30 08:11\nAtzo Mendizabal III.ari 22 eta 19 irabazi eta gero, igandean Altuna III.a izango du aurkari Sopelan\nAspeko adarrean, atzo jokatu zuten sanferminetako lau t´erdiko final laurdena Joseba Ezkurdiak eta Mendizabal III.ak. Arbizuarra zen faboritoa eta hasieran aldea ateratzea lortu zuen, baina Mendizabalek inoiz ez du partida bat galdutzat ematen eta Ezkurdia endredatzen hasi zen; 19ra berdintzea lortu zuen Mendizabalek, baina Ezkurdiak azken une horretan behar bezala erantzun zuen, eta, azkenean, 22 et a19 irabazita, txapelketan aurrera egitea lortu zuen.\nHorrela, igandean, 16:30ean, Sopelan, Altuna III.aren kontra ariko da Ezkurdia (ETB1). Altuna aurreko igandean, Eibarren, partida ikusgarrian Danel Elezkano 17 eta 22 irabaztetik dator. Jota bukatu zuen gipuzkoarrak baina iganderako behar bezala errekuperatuta egongo da. Zalantzarik gabe, partida lehiatua aurreikusten da igandean,\nAsergarceren adarrean, larunbatean, gaueko hamarretan sanferminetako lau t´erdiko finalerdia jokatuko dute Aimar Olaizolak eta Urrutikoetxeak Barañainen. Jaialdia zabaltzen duen partidan Joanes Bakaikoa eta Iturriaga Agirreren eta Ladis Galarzaren kontra ariko dira. Olaizola edo Urrutikoetxea, irabazleak Ezkurdia edo Altuna III.a izango du kontrario uztailaren 7ko sanferminetako lau t´erdiko final handian.


Argitaratua: 26 Apirila 2011\nIRASTORTZA MENDIZABAL Familia\nEtxe horren berri badugu Iztuetaren obran zehar. Iztuetak Zaldibin izan zituen bederatzi ikasleetako bati Berdilari deitzen dio, bere “Ezpata-dantza”n, Jose Garmendia Arruabarrenak Iztueta dantzarien maisu artikuluan gogorarazten duen bezala.\nInformazio emaileak: Iñaxi Irastortza eta Koro Irastortza\nBERDILARI Urtesabel auzoko baserria da. Bertakoak etxe jabeak dira. Konponketa gutxi egina dago baserria. 1929an, esate baterako, ekonomika jarri zen sukaldean.\nEtxetik eskolara bide gutxi dago eta oinez joan ohi ziren.\n1809ko apirilaren 2an erabaki zen hilerria elizatik ateratzea eta Kanpo Santua Berdilariko soroan egitea. Oraindik ere Zaldibin Kanpo Santuari Berdilariko batza esaten zaio. Iztueta berari ere han eman zioten lur, bere ama izan zelarik, herriko elizan lur emandako azkenetakoa, Jose Garmendia apaizak dioenez.\n1866an ezkondu eta etorri ziren Berdilari baserrira Joxe Manuel Irastortza, Aztia etxekoa, eta Gorriñe baserriko Maria Inazia Murua. Bost seme-alaba izan zituzten: Joan Bautista, Joxe, Josefa Inazia, Martin eta Joxe Frantzisko.\nJoan Bautista Irastortza, Berdilariko semea, eta Joxepa Mendizabal Zaldibin ezkondu ziren 1921ean. Joxepa Zaldibiko Urtesabel baserriko alaba zen. Hiru seme-alaba izan zituzten: Juxto, Inazio eta Iñaxi. Juxto, zaharrena, Berdilarin jarri zen bizi izaten, Eulalia Arinekin ezkonduta, eta sei seme-alaba izan zituzten: Joan Ramon, Joan Joxe, Jabier, Izaskun, Maria Luisa eta Pedro Mari. Iñaxi, gazteena, ere etxera ezkondu zen Agustin Mendizabalekin eta sei seme-alaba izan zituzten: Lurdes, Mertxe, Arantxa, Joxeanjel, Maria Jexux eta Kontxi. Inazio, berriz, Maritxu Arrokirekin ezkondu zen eta hantxe inguruan Loiola izeneko etxe berria eraiki eta bertan jarri ziren bizi izaten. Azken bikote honek lau seme-alaba izan zituen: Joan Joxe, Edurne, Karmen eta Antonio.\nArrantza, saskiak egitea eta ganadua omen zituzten bizibide. Baserrian ba omen ziren behi eta idiak, bederatzi-hamar bat buru. Gainera, artoa eta garia ere egiten omen zituzten. Ordiziako ferian saltzen zituzten arrautzak, sagarrak, mizpirak, gaztainak, babarrunak...\n1850. urtean, Irastortza-Murua familiaren aurretik, Berdilarin, Zaldibiko alkate zena bizi omen zen. Garai hartan elizan ba omen zen zilarrezko gurutze handi bat eta lapurtu egin omen zuten eta alkatearengana etorri, berak zerbait jakingo zuelakoan. Berak ezer ez zekiela erantzun zienean, Berastegiko mendira eraman omen zuten oinez eta han hil egin omen zuten, andrea eta bi seme utzita. Geroztik, eskale ibili ohi omen zen andre hori inguruko herrietan. Zazpi urtez hutsik egon ondoren etorri omen ziren bertara bizitzera Irastortza- Murua familia.\nGuardiek ez, baina katuek bai\nGerra garai horretan estutasunak ziren bazterretan eta baratzak emana gordetzen ibiltzen omen ziren. Babarrunak, esate baterako, belar-metaren azpian gordetzen omen zituzten. Behingo batean, gainera, antza denez, amonak esnea gorde omen zuen artasoroan guardien beldur eta guardiek ez, baino katuek edan omen zioten dena.\nGerra ondoren eskolan eraztuna (“aniloa”) ezartzen zuten euskaraz hitz egiteagatik. Eta erdaraz zeozer esan behar zenez, ikasitako aurreneko erdarazko hitzak “no sé” eta “dónde está el anillo” izan omen ziren.\nJoxe Manuel Irastortza Garmendia Bake epaile izan zen urte batzuetan, eta urte haietako batean, apaizak (bikario zaharrak) herriko lursail bat bereganatu zuen eta itxitura bat egin. Lursail horretan baserritarrek beren astoak lotzen zituzten herrira jaisten zirenean... Zenbait baserritar kexu joan ziren bake epailearengana eta honek, gertatutakoa ikusita, apaizari itxitura kenduarazi egin zion. Apaiza haserretu egin zen eta mehatxuka hasi zitzaion bake epaileari “Joxe Manuel, ederki asko ordainduko dek...” esanez. Joxe Manuelen biloba Iñaxi 8-10 urterekin Mielmañera, oraingo Arrese tabernara, joaten omen zen dantza ikastera. Batzokia zen Mielmañen eta bertan dantzari taldeak entsaiatzen zuen. Gerra hasi zenean, Iñaxiren ama Joxepa (bake epaile izandakoaren erraina) kartzelan sartu zuten isuna ordaindu ondoren. Isuna euskal dantzak dantzatzeagatik, eta kartzela, berriz, feriz feri eta herriz herri ibiltzen zenez, informazioa pasatzen zuela argudiatuta. Berdilarin bai isuna eta bai kartzela zigorra “Bikario zaharraren” mendekutzat hartu zen.\nBERDILARI: IRASTORTZA MENDIZABAL FAMILIA\nBERDILARI, airetik ikusia


Serpiente eta Plastic Heap Putzuzulon – Putzuzulo Gaztetxea – Zarauzko ametsen fabrika\nKontzertu puxka astelehen baterako! Ez dugu sinisten plan hoberik duzunik, badakizu gerora hauek izaten direla kontzertu onenak (“joan ginen astelehen baten eta oiga ze ondo”). Kontzertua puntual hasiko da eta horrela hurrengo egunean goiz altxa behar duenak ere lo egiteko aukera izango dugu.\nEstatu batuetako Columbus hiritik dator laukote hau, queer punk eta queercore estiloen artean mugitzen direnak. Soinua gordina, kantuak laburrak eta zuzenak eta konplexu gabe sortuak, sormena askatasunez moldatuz. Bi maketa dituzte argitaratuak eta europan zehar biran ari dira.\nBilbotik datorren talde berria, kontzertuak eskaintzen ari dena han eta hemen. Postpunk esatea ondo legoke baina ez da hori. New Wave igual…? Nowave? Bah, berdin da, bateria minimalista, teklatu eta baxuarekin gauza ederrak egiten dituzte, hori da dena!


Lekualdatze-lehiaketa: Osakidetzak urriaren 18a baloratzen du behin betiko zerrendak argitaratzeko data gisa - Sindicato Médico de Euskadi\nInicio » Lekualdatze-lehiaketa: Osakidetzak urriaren 18a baloratzen du behin betiko zerrendak argitaratzeko data gisa\nLekualdatze-lehiaketa: Osakidetzak urriaren 18a baloratzen du behin betiko zerrendak argitaratzeko data gisa\n2021, urria, 04\nUrriaren 18a. Badirudi hori dela Osakidetzak aurreikusten duen data Lekualdatze-lehiaketako behin betiko zerrendak bere webgunean argitaratzeko. Hala ere, oraindik ez dakigu noiz argitaratuko duten Euskal Herriko Agintaritzaren Aldizkarian.\nEuskadiko Sendagileen Sindikatuak, gaur, urriak 4, egin duen Jarraipen Batzordean, gai honi buruzko interpelazioa egin dio berriro Osakidetzako Zuzendaritzari. Oso sutsuak izan gara eta gure haserrea eta egonezina adierazi diegu, baita hilabete hauetan kontsulta egin diguten profesional guztiena ere. Izan ere, arazo teknikoengatik datak aldatzea adarra jotzea da, beraz, sarkastikoki, enpresa informatiko bat kontratatzea gomendatu diegu. Ez da onargarria profesionalek ia urtebete egotea prozesua konpondu arte.\nOsakidetzako Administrazioak, bestalde, barkamena eskatu du, eta, SMEk eskatuta, baloratuko du barkamena banan-banan transmititzea kaltetutako profesional bakoitzari. Hala ere, oraindik ez dute data zehatzik eskaintzen, eta urriaren 18koa hipotesi hutsa da. Ikusiko dugu oraingoan betetzen duten.


Jaialdi berezi batek emango dio hasiera bihar aurtengo BertsoAroa zikloari - bertsoa.eus\nBertsoaroa 2020 2020-11-04\nJaialdi berezi batek emango dio hasiera bihar aurtengo BertsoAroa zikloari\nAurtengoa 30. Bertso Aroa izango da eta 1991. urteko lehen edizioa gogoratu eta omendu nahi izan dute antolatzaileek. Saioa 19.00tan hasiko da hiriburuko Nafarroako Antzerki Eskolan.\nBiharko saioan aurreneko edizio hartan parte hartu zuten Sebastian Lizaso eta Andoni Egaña entzuteko aukera egongo da eta beraiekin batera bi gazte, Joanes Illarregi eta Sarai Robles. Gaiak jartzen ere lehen jaialdi hartan aritu zen Mikel Taberna ibiliko da eta berarekin batera, azken urteetako Bertsoaroan hainbatetan aritutako Alaitz Rekondo.\nSaiorako gonbidapenak (pertsonako bi gehienez) lekuan bertan eskuratu ahalko dira 17.30tatik aurrera eta bukatu arte.\nEkitaldi hasieran Iruñeko I. Bertsopaper Lehiaketako sari ematea ere egingo da. Guztira 24 lan aurkeztu dira lehiaketara, hiru kategoriatan banatuta, eta Ekhi Rojo, Beñat Astiz eta Saioa Alkaizak irabazi dituzte sari nagusiak. Informazio gehiago bertsozale elkarteko webgunean.\nNafarroako Bertsozale elkarteak eta Iruñeko Udalak antolatzen duten Bertso Aroa zikloaren baitan hainbat saio eta ekitaldi antolatu dira azaroaren 26a bitarte, beti ere behar diren neurri guztiak betez, aforo mugatuekin eta erantzukizunez jokatzeko deia eginez. Bertsoa.eus atarian jarraipen berezia egingo da datozen asteetan zehar.\nAzaroaren 5ean hasiko da 30. Bertsoaroa


Autoa EAEtik Erresuma Batura inportatzea | Nire autoaren inportazioa\nEAEtik Erresuma Batura ibilgailua inportatu nahi al duzu?\nZure autoa EAEtik inportatzeko prozesu osoa kudeatzen dugu, besteak beste bidalketa, ibilgailuak probatu eta erregistratzea. Edozein adin edo ibilgailu mota maneiatu dezakegu. Prozesuan adituak gara eta zure autoa inportatzeko leihatila bakarra eskaintzen dugu.\nEAEko gure aurrekontuek zure autoa inportatzeak dakartzan kostu guztiak biltzen ditu. Gure aurrekontuak guztiz inklusiboak dira eta zure eskakizunetan oinarritzen dira. Zure ibilgailua inportatzeko prozesuari buruzko informazio gehiago aurki dezakezu orrialde honetan, baina ez izan zalantzarik harremanetan jartzeko eta langile batekin hitz egiteko.\nZure ibilgailua Jebel Ali-rengana bidaltzen dugu eta gure agenteek RTA baja emateko prozesu osoan laguntzen dute. Porturako barneko kamioiak ere antolatu ditzakegu oso prezio lehiakorrak lortzeko. EAEtik ibilgailuak partekatutako edukiontziak bidaltzen ditugu, hau da, zure ibilgailua Erresuma Batura eramateagatik tarifa murriztua izango duzu edukiontziak gure beste bezeroen autoekin partekatuz. Lortu aurrekontua gaur eta ikusi zure autoa EAEtik Erresuma Batura inportatzearen kostua.\nUAEtik ibilgailu bat inportatzerakoan, Erresuma Batuan aduana garbitzeko lau modu desberdin daude, ibilgailuen jatorriaren, adinaren eta zure egoeraren arabera:\nErresuma Batura aldatzen bazara, EAEn 12 hilabete edo gehiago daramatzala eta ibilgailuaren jabea 6 hilabete edo gehiago badituzu, zergarik gabeko inporta dezakezu.\n10 urte baino gutxiago dituzten EAEko ibilgailuetan, zure ibilgailuak Erresuma Batuko motako homologazioa bete beharko du. Erregistratu ahal izateko IVA proba erabiliz egiten dugu hori. Zorionez, gure bezeroentzat, modu pribatuan operatzen dugun bakarra dugu IVA probak herrialdeko erreia, hau da, autoa matrikulatuta emateko denbora beste inon baino nabarmen murrizten da.\nAuto bakoitza desberdina da eta fabrikatzaile guztiek laguntza estandar desberdinak dituzte bezeroei inportazio prozesuan laguntzeko, beraz, mesedez, jaso ezazu gurekin aurrekontua zure autoak zer behar duen ulertzeko.\nAldaketa eta probetan prozesu guztia zure izenean kudeatzen dugu, zure ibilgailuaren fabrikatzailearen homologazio taldearekin edo zure ibilgailua fisikoki probatzen duen bitartean. Jakinarazi dezakezun legez erregistratuta egongo zarela DVLA ahalik eta denbora laburrenean.\nEAEko ezkerreko gidatzeko autoek aldaketa batzuk beharko dituzte, besteak beste, faroaren ereduari dagokionez, zirkulazioari begira distira ekiditeko, orduko kilometroak irakurtzeko abiadura eta atzeko lainoaren argia unibertsalki betetzen ez badira.\nEAEko ia marka eta modelo guztiekin aritu gara, beraz, jarri harremanetan zure ibilgailuaren inportazioaz hitz egiteko.\n10 urte baino gehiagoko autoak salbuespen gisa daude, baina hala ere, MOT proba egin behar da eta matrikula egin aurretik IVAren antzeko aldaketak behar dira. Aldaketak adinaren araberakoak dira, baina orokorrean faroak eta atzeko lainoaren argiak dira.


BILBAOARTEK “ATE IREKIEN” URTEROKO JARDUNALDIAK AURKEZTEN DITU 2020AN BEKA ESKURATU ZUTEN ARTISTEN OBREKIN | elinberri\nBILBAOARTEK “ATE IREKIEN” URTEROKO JARDUNALDIAK AURKEZTEN DITU 2020AN BEKA ESKURATU ZUTEN ARTISTEN OBREKIN\n2020. abenduak 15 Albisteak, BilbaoArte\nBilboko Udalaren ekoizpen artistikoko zentroak urtea agurtuko du, 24 artistaren eta talde artistiko baten lana biltzen duen erakusketa kolektibo honekin.\nInaugurazioaren ondoko astean zehar, bisita gidatuak egingo dira egunero, proposamenetan sakontzeko.\nArte plastikoen arloko profesionalen epaimahai batek aukeratuko ditu 2021ean bakarkako erakusketa bat merezi duten zazpi proposamenak.\nBilbao Artek, Bilboko Udalaren arte produkzioko zentroak, “Ateak Zabalik 2020” izeneko urteroko erakusketa inauguratu du, joan den urte honetako artista bekadunen obrekin. Arte produkzioko zentroaren aretoetan, hilaren 14tik (astelehena) hasi eta hilaren 18ra arte (barikua), artista bekadunek joandako hilabeteotan landu dituzten 25 proposamenak egongo dira erakusgai.\nBilbo Zaharrean dagoen zentroan, erakusketa honen lehen aurkezpen ekitaldia izan da, eta han izan dira Amaia Arregi lehen alkateordea, Gonzalo Olabarria Kultura eta Gobernantza Saileko zinegotzia, Bingen Zupiria Eusko Jaurlaritzaren eledun eta Kultura sailburua, Gorka Martinez BBK Fundazioaren zuzendari nagusia, Juan Zapater Bilbao Arte fundazioaren zuzendaria eta Udalaren beste zenbait ordezkari. Agintari talde hau erakusketa osatzen duten obrak ikuskatzen egon da, eta artistek eurek egin diete harrera. Kasu honetan, 26 artista izan dira, erakusketa kolektibo honetan parte hartzen dutenak: Alazne Zubizarreta, Alberto Lomas, Amara Toledo, Ander Sagastiberri, AnderPerez, Camilla Gurgone, Cassandre Jacoud, Dailey Fernández, Edu Hurtado, Estibaliz Sadaba Murgia, Eszter Katalin, Iago Rey De La Fuente, Ibai Madariaga & Miel Oyarzabal, Ignacio Barrios, Iván Gómez, Izaskun Araluzea, Jessica Wetherly, Jesús Pueyo, Julián Briceño, Katixa Goldarazena, Lizar Begoña, Maddi Saray Martirena, Maia Villot De Diego, Martí Madaula eta Rui Pedro Jorge.\nInaugurazioan zehar, Amaia Arregik, Udalaren izenean, zorionak eman dizkie parte hartzaileei, eta beka eman zaien obren eta artisten kalitatea nabarmendu du. Gainera, nabarmendu egin du “BilbaoArteren garrantzia, Euskadin erreferentea izanik ekoizpen artistikoko zentro gisa, eta are Euskaditik kanpo ere”, eta aitortu du “zeinen lan garrantzitsua gauzatzen duen zentroak, aurrera atzeratzen baititu artistei laguntzeko ekimenak, eta kultura ekoizten jarduten baita”.\nArte-ekoizpeneko zentro honek, urte osoan, 100 erabiltzaile baino gehiago izan ditu tailerretan, 20 artista saritu ditu ekoizteko laguntzekin, eta 26 artistari eman die beka ikasteko egonaldi moduan. Gainera, COVID-19aren pandemiaren ondoriozko krisia dela-eta, beste bi deialdi sustatu ziren, salbuespenezkoak: lehena, testu kritikoei buruzkoa, “Isilaldien artean” izenekoa, eta 15 lan hautatu ziren, eta bat saritu; bigarrena, “Ekaitzaren ostean” izenekoa, 2021. urterako erakusketa-proposamen bat edo batzuk egiteko xedea duena, osasun krisia izanik haria, eta 25 proposamen hautaturik.\nEgoera sanitarioa dela-eta ezinezkoa izan den arren egin asmo ziren mugikortasun programetako batzuk gauzatzea, hala nola ohiko SeMa Nanji (Hego Korea)- BilbaoArtek bi artista kurduren aldi bateko egonaldiak sustatu ditu Moving Artists elkartearen bidez (Bilbo – Irakeko Kurdistan), eta Estatuko beste bi artistarenak ere bai, zeintzuk Irudika elkartearen bidez izan baitziren hautatuak (Euskadi).\nAurten, BilbaoArte fundazioan izan dira Fernando Castro Flórez, María Gracia de Pedro, Francisco Javier San Martín, Iñaki Esteban, Patxi Lanceros, María Ptqk edo Fernando Bayón, besteak beste, eta mintzaldiak eta mintegiak eskaini dituzte, arrakasta handiarekin, jende kopuruei mugak ezarri izanagatik.\n2020ko jardueren artean nabarmentzekoa da nola gauzatu diren erakusketa eta estudio irekien 11 jardunaldi; nola proiektatu diren ikus-entzunezko 200 lan baino gehiago (dela zinema edo dokumentala) gai baten edo bestearen inguruko 11 ziklotan eta bost jaialditan; nola eman diren 30 mintzaldi eta hitzaldi hainbat gairen inguruan, hala nola Covid-aren eragina artean eta kulturan, arte garaikidearen kontserbazioa; 9 jarduera-programa sorkuntza digitalaz, bideo esperimentalez, xilografiaz edo arte garaikideaz; 4 kontzertu eta 3 performance; eta, azkenik, 7 artista-liburu eta hiru txartel bilduma, eta hainbat eta hainbat afixa.\nATEAK ZABALIK EGUNAK 2020\nEgunak: Abenduaren 14tik (astelehena) 18ra (barikua)\nOrdutegia: 17:30etik 20:30era.


Alavesek armarri berria diseinatu du bere mendeurrena ospatzeko - Araba - Alea.eus\nAlavesek armarri berria diseinatu du bere mendeurrena ospatzeko\nErredakzioa 2020-07-29 09:50\nAlavesen mendeurrenari begira diseinatutako armarri berria. / ALAVES\nArmarri berriak zirkunferentzia bat du oinarri, eta erdiko elementua jatorrizko banderatxoa da. Irudia aldatzen den zortzigarren aldia da, eta azken ezkutuak 20 urte baino gehiago zituen. Alavesek 100 urte beteko ditu 2021ean.\n1921. urtean sortutako Alaves taldeak armarri berria aurkeztu du, 2021eko urtarrilean beteko duen mendeurrenari hasiera emateko.\n"Aurreko armarria 90. hamarkadan sortu zen eta ez zegoen diseinatuta euskarri eta plataforma digitaletan zabaltzeko", azaldu du Alaves-Baskonia taldeko diseinatzaile arduradun Asier Samaniegok; aurreko diseinuak bi urdin ezberdin zituen, eta kolore urdin bakarra berreskuratu nahi izan dute.\nKlubak ohar batean azaldu duenez, "arabarren ikurraren eboluzio berri bat da, bizi dugun uneari leial izango zaiona eta klub historiko baten tradizioa alde batera utziko ez duena. Armarri berri, aldakor eta modernoa, jatorrizkoari keinu bat eginez ".\nAlavesen 100 urteko ibilbidean, guztira zortzi aldaketa egin dira armarrian. Talde txuriurdinak, mailari eustea lortu ostean, Lehen Mailan bere hamaseigarren denboraldia biziko du 2020-2021 denboraldian, 100 urteko historia ospatuz.\n????#AlavésIrudiBerria ???? pic.twitter.com/ZF4lXuxAr3\n— Deportivo Alavés (@Alaves_eus) July 28, 2020


Herri Ondarea :: Pentsua saltzen\nPentsua saltzen ibili zan, tailerra montau aurretik; lehenengo astoz joaten zan baserririk baserri, eta gero lagun baten furgoneteagaz. Lokala etxe azpian eukan eta 15 urtez ibili zan horretan. Pentsu-zakuak jasotzea izaten zan bere entrenamentua. Tailerragaz hasi zanean, lagun bati saldu eutsan proiektua.


UPV/EHUren Arboretumeko bilduma geologikoa handitu dabe - bizkaie.biz\nBizkaie! 2021-07-28 08:37 Kulturea\nIa 7 tonako arrauka bolkanikoa dago ikusgai.\nUPV/EHUren Arboretumeko pasealeku geologikoak, Leioa-Erandion dagoanak, bildumea handitu dau beste pieza bategaz: ia 7 tonako arrauka bolkaniko bategaz, hain zuzen be, Astrabuduako obra batzuetan agertutakoa eta Erandioko Udalak dohaintzan emon dauena.\nArboretuma espazio berezia da, herritar guztiei edegitako eremu natural pedagogikoa eta aisialdikoa, eta bertan, interes zientifiko nahiz natural handiko hainbat eremu nabarmentzen dira, besteak beste, bost kontinenteetako zuhaitz eta zuhaixken bildumea; heliosziametroa, denporea Lurrak Eguzkiagazko dauen posizinoaren arabera neurtzen dauena; Bizitzearen Basoa, gorputza zientziari emon deutsen personen omenez; edo anfiteatro bat, espazio parebakoa ekitaldi akademikoak eta kulturalak egiteko. Eta eremu horreen artean, Bizkaiko pasealeku geologikoa be nabarmentzen da, ondare geologikoa konserbau eta gure inguruneko historia geologikoa modu didaktikoan aztertzen dauelako.\nOraintsu, Astrabuduan egindako obra batzuetan agertu zan arrauka bolkaniko bat dohaintzan emon deutso Erandioko Udalak UPV/EHUren Bizkaiko Campusari, izan be, Zientzia eta Teknologia Fakultadeko Geologia Graduko ikasleak urtero joaten dira udalerri horretara, Axpe mendiko arrauka bolkanikoak ikusten. Erandioko Udalak emondako arrauka bolkanikoak mueta guztietako material bolkaniko klastikoak (labearen muobimentuagaitik edo gasen metaketak eragindako leherketa txikiakaitik sortutako bretxak) eta ez bolkanikoak (estrusino bolkanikoa jazo zan lekutik hur egozan arrauken zatiak) batzen ditu.\nErandio berezia da geologiaren ikuspuntutik be. Bizkaian ez da oso ohikoa arrauka mueta hori topetea, baina Erandion bai. Eta Astrabuduko langile auzoaren bihotzean agertu behar eban honek, adierazo dau Aitziber Oliban Erandioko alkateak. Olibanek azpimarratu dauenez, Axpe menditik\ndatorren arrauka oso bitxia da Euskadiko arrauka bolkanikoen barruan eta ha jarteko lekurik onena UPV/EHUren Arboretuma da.\nEsangura horretan, EHUk bere bildumea handituko dau, Iberiar Peninsulea mobiduteko eta Bizkaiko Golkoa eratzen joateko kapaz izan ziran mobimentu tektoniko handien isla dan arrauka bat jarrita, izan be, orain 100 urte Bizkaia oso desbardina zan, gaur egun ikusten dogunagaz konparauta eta pasealeku\ngeologikoaren hasieran jarritako arrauka horrek denporan bidaiatzen laguntzen dau, azken 215 miloe urteetan gure ingurunea zelan aldatu dan jakiteko; horretarako, hainbat arrauka mueta dagoz bilduman, besteak beste, orain 215 miloe urte baino gehiago gatzezko lakuak lurrunduta sortu ziran igeltsuak,\nUrduñatik datozenak edo labe garaietako zepa metakinak, XX. mendearen amaieran Getxon sortutakoak.\nKontuak kontu, orain dohaintzan jasotako arraukeak osotu egingo dau 1988an eratzen hasi zan pasealeku geologikoa, dagoeneko hogei bat pieza batzen dituana eta Arboretuma ikusten joateko beste arrazoi bat izango da: Espazio hau topaleku bihurtzea nahi dogu, bai unibersidadeko kideentzat, bai herritar guztientzat be eta horretarako, hainbat jarduera eta ekitaldi bultzatuko ditugu, espazio benetan erakargarri eta bardinbako honen balioa azpimarratzeko, esan dau Gorka Moreno Bizkaiko Campusaren errektoreordeak.


�Tuitu Negru�... - GARA\nCovadongako etapak utzitako pasadaren ondoren, nire ustez, Vuelta honetako etapa gogorrenari ekin diogu. Etapa bera gogorra izateaz gain, oso berandu iritsi ginen igandean afaltzera. Masajea 21.30ean hasi genuen, eta ia 23.00ak arte ezin izan genuen afaldu. Hori bai, Covadongan sufritu genuenak baino atsekabe handiagoa sortu zidan etapan zehar galdutako aukerak.\nIrteeratik hemeretzi laguneko talde batek alde egin genuen, eta egun dena topera joan ginen, Pajaresko jaitsierara iritsi arte. Han kristoren txikizioa gertatu zen; pelotoia bost zatitan puskatu zen, eta, gure taldea, bitan. Horrela, behin gure artean adostasuna galduta, aurreko hamarrak helmugaraino iritsi ziren eta beste bederatziok pelotoira itzuli ginen.\nHorrelakoetan, galdutako aukerak pena eta mala letxe apur bat sortzen dit, eta gaur [atzo], etaparen beraren izena moduan, dena beltza ikusten nuen. Hala ere, orria pasa eta egunari gogoz ekin diogu. Azken bi asteotako nekeaz gain, goizean goiz dopinaren aurkako kontrola egiteko esnatzeak ez digu lagundu, baina gaur [atzo] ere eguneko ihesaldian sartzea genuen helburu.\nIa bi ordu erasoka ibili eta gero, bikote batek egin du helmugarainoko bidea, eta beste guztiok ahal den modura salbatu dugu eguna. Behin grupeta eginda, teorian egun erraz eta lasaia izan behar genuen, baina, Cuitu Negruko eski estaziora iritsi garenean, nahikoa lan izan dugu lasterketarako espresuki egindako bidean gora duintasun pixka batekin igotzeko.\nSinetsiko ez duzuen arren, horren gogorra da igoeraren azken zatia, non Herbeheretako txapeldun Nicky Tepstrak oinez igo behar izan duen. Nik uste, beste batzuen antzera, Tepstrak Cuitu Negru partez, «Tuito Negru» ikusi duela, hau da, dena beltza. Eskiatzeko aproposa izango da, baina, egia esan, bizikletan igotzeko nahiko malkarra zen. Hala ere, gorriak eta beltzak, denak ikusi eta gero, orain Santander aldera goaz, gure atseden egunaz gozatzera. Horrenbeste sufritu eta gero, orain gozatzeko unea heldu baita...


Irekia Eusko Jaurlaritza - Gobierno Vasco :: Euskadiren turismo eskaintza berria Expovacaciones-en\nEuskadiren turismo eskaintza berria…\n\nEuskadiren turismo eskaintza berria Expovacaciones-en Iturria: Irekia\n\n\nMerkataritza eta Turismo sailburuordeak, Itziar Epalzak, ostiralean inauguratuko du asteburu honetan barneko merkatua bultzatzeko eta informazioa emateko helburua duen turismo azoka hau.\nBarneko turismoa 2015ean Euskadin izandako sarreren %14,7a izan zen eta pisu handienekoa da.\nBihar “Welcome” foro profesionala ospatuko da, 5 gunerekin, besteak beste Basquetourrek antolatutako “Welcome Touch” delakoa, turismo alorreko profesionalentzako berrikuntza teknologikoaren inguruko tailer praktikoekin.\nEuskadik 300 metro karratuko standa eramango du “Expovacaciones”-era, BEC-en maiatzaren 6tik 8ra bitartean ospatuko den turismo azokara. Itziar Epalza Merkataritza eta Turismo sailburuordeak inauguratuko du azoka aurten.\n“Expovacaciones” Euskadiko turismo azokarik zaharrena da eta barneko turismoari zuzendua dago, hau da, Euskadiko turismo-enpresentzako hain garrantzitsua den euskal bisitariari. Merkatu hau 2015ean euskal establezimendu turistikoetan izandako sarreren %14,7a izan zen, 406.457 bisitarirekin eta 2014ean baino %7,7 sarrera gehiagorekin.\nEuskadiko standak hiru informazio-gune izango ditu: Euskadi, Hiri ihesaldiak (Bilbo, Donostia eta Gasteiz), eta Euskading (Euskal Kostaldea, Gure Mendi eta Haranak, eta Arabako Errioxa), guztiak euskal mitologia eta jomugaren aniztasuna erakusten dituzten irudiekin jantzitako egurrezko kutxetan integratuak.\nAurten, gure jomugak azokako bisitariei eskainiko dizkien nobedadeen artean, euskal mitologiako liburuxkak, Euskal Kostaldea itsasotik liburuxkak eta 2016ko Euskadiko ekitaldien agenda.\nHelmugari buruzko ezagutza aurkezteko eta sakontzeko euskal mitologia baliatzeko ideiak plazaratutako helburuari erantzuten dio; hain zuzen, Touring produktua lantzekoari. Alegia, Euskadin zehar etapatan ibil daitezela eta, ahal dela, iraupen luzeko egonaldietan, mitologia eta pertsonaia mitologikoak baliatuta erakargarri gisa.\nDena den, aurreko edizioetan bezala, jomuga guztiko liburuxkak, turismo-produktu ezberdinen mapak: city break, gastronomia, natura, turismo aktiboa (ibilbideak, surf, btt, Done Jakue Bidea, Inaziotar Bidea, birding-a, ibilbide berdeak, etab.), esperientzietako mapak, errepideetakoak eta euskal kostaldekoak egongo dira. Baita “Euskadi Gastronomika”-ko museoei, nekazalturismoei eta kanpinei buruzko informazioa ere. Basque Culinary Center-en gastronomia masterraren inguruko liburuxka ere emango da.\nStandean Euskadi eta bere turismo produktuak sustatzeko bideo ezberdinak erakutsiko dira, mitologiari buruzkoak presentzia berezia izango badu ere, Fitur eta Btravel-en bezala, standaren diseinuaren ardatz nagusia delako.\nEta asteburuan, ekintza desberdin antolatuko dira:\nLarunbata 7. Goizean. GASTROESPERIENTZIA SENTSORIALA, ARABAR ERRIOXAKO USAIN GOZO ETA ZAPORAREAREKIN. Oliba olioa eta Arabar Errioxako ardoa bertako produktuekin eginiko sormenezko sukaldaritzaren mokadu gozoekin uztartzea. Arabako Foru Aldundia.\nLarunbata 7. Arratsaldean. TRIKITIXA. Standa alaitzeko txikitixa eta panderoa. Laguntzailea: Bizkaiko Foru Aldundia.\nIgandea 8. Goizean. VITORIA-GASTEIZ MAGIALDIA. Magialdia sustatzeko magia-erakustaldia standean. Laguntzailea: Vitoria-Gasteizko Udala.\nBihar, azoka hasi aurretik, “WELCOME” deitutako foro interaktiboa ospatuko da BECeko Luxua aretoan. Sektoreko liderrak diren turismo arloko profesionalen topalekua, giza ingurune eroso batean ideiak eta proiektuak ezagutzeko, eztabaidatzeko eta partekatzeko eratua, berrikuntzaren eta sormenaren zerbitzura.\nForoak bost gune izango ditu eta helburua aukera profesional berriak sortzeko erreminta baliogarriak izatea da. Guneetariko bat “WELCOME TOUCH” delakoa da. Basquetourrek antolatuta, Mondragon Unibertsitateko Miguel Fernándezek eskainiko dituen formazio tailer praktiko ezberdinek izango ditu. Euskal turismo enpresei zuzendutako turismo alorreko berrikuntza teknologikoari lotuak eta, gehien jota, tailer bakoitzeko, 30 enpresa egongo dira.


Udalak bonuak sortu ditu herrian kontsumoa sustatzeko — Aretxabaletako Udala\nUdalak bonuak sortu ditu herrian kontsumoa sustatzeko\nMaiatzetik abendura bitartean, hilean 950 bonu aterako dira 50 eta 5 euroko taloitegietan, ahalik eta establezimendu gehienetara heltzeko. Astelehenetik aurrera jarriko dira salgai Arkupen, eta bi hilabeteko iraungipena izango dute.\nAretxabaletako Udalak bonu-kanpaina bat abiatuko du herriko dendetan, ostalaritzan eta negozio txikietan kontsumoa sustatzeko. Astelehenetik aurrera eta urte amaierara bitartean, 950 bonu aterako dira hilean (abuztuan izan ezik): 650, 50 euroko taloitegietan, eta 300, bost euroko taloitegietan.\nOsasun krisiak eragindako geldialdiaren ostean, udalerrian jarduera ekonomikoa suspertzeko martxan jarritako neurrietako bat da ekimen hau. Unai Elkoro alkateak "lehentasunezkotzat" jo du tokiko kontsumoa bultzatzea eta dinamizatzea, "pultsu ekonomikoa suspertu eta gure merkataritza, ostalaritza eta zerbitzuei laguntzeko".\nEkimena herriko negozio guztiei zuzenduta dago: arropa dendak, ile-apaindegiak, tabernak, jatetxeak, gozoki dendak, estetika eta fisioterapia zentroak, akademiak…. Establezimenduak izango dira bonu-sistema horretara doan atxiki ahal izango direnak. Kupoi horiek haurrek, gazteek eta helduek kontsumitu ahal izateko hainbat aukera eskaintzen dira "ahalik eta negozio gehienetara iristeko".\n230.000 EURO INGURUKO ERAGIN EKONOMIKOA AURREIKUSTEN DA\nBonuak astelehenetik aurrera salduko dira Arkupen, 9:00etatik 13:00etara eta 17:00etatik 20:00etara. Eskuratzen dituztenek txartel horien balioa baino gutxiago ordainduko dute, eta aldea Udalak jarriko du. Horrela, 50 euroko taloitegiak bost euroko hamar kupoi biltzen ditu eta erosleek 35 euro ordainduko dituzte -doan jasoko diren 15 euroak Udalaren kontura izango dira-. 16 urtetik beherakoek, aldiz, 50 zentimoko hamar kupoi izango dituzte eskura. Bost eurotan salduko dira: 3,5 euro erosleak jarriko ditu eta gainerako 1,5 euroak, Udalak.\nKupoi bakoitzak bi hilabeteko iraungipena izango du. Hilabete bakoitzaren hasieran jarriko dira salgai, eta lehenengo hamabostaldian pertsona bakoitzeko taloitegi bateko muga ezarriko da. Bigarren hamabostalditik aurrera, soberan geratzen badira, gehiago erosteko aukera egongo da (maiatzean bigarren aukera hori azken astean eskainiko da).\nEkimen honekin 230.000 euro inguruko eragin ekonomikoa sortzea aurreikusten da bertako saltokietan eta ostalaritzan, herritarrek egiten dituzten erosketa eta kontsumoari esker. Udalak bonu horien% 30a diruz lagunduko du, 70.000 euro inguru.\nKontsumo-bonuak Hemengaz.eus proiektuaren barruan daude. Merkataritzari, ostalaritzari, autonomoei eta negozio txikiei laguntzea da helburua, jarduera bertan behera utzi behar izan dutelako edo osasun krisiaren ondorioz fakturazioa murriztu zaielako.\nUdalak, gainera, beste neurri batzuk hartu ditu pandemiaren ondorio ekonomikoak arintzeko. Merkataritzari, ostalaritzari eta profesional liberalei zuzenduta, bi laguntza-lerro sortu dira udal tasa batzuk eten eta murriztean oinarrituta. Horrez gain, 20.000 euro gehiago bideratuko dira kaleetan giroa berpizteko.


Aingeru bihotza | Kultura | Berria\nDenetarik idatzi du Edorta Jimenezek (Mundaka, 1953): poemak, ipuinak, eleberriak, saiakerak, bidaia kronikak eta baita biografiak ere (Hemingway, Steer eta Caparenak). Haragizko amoreak poesia liburua (Susa) da argitaratu duen azkena. Era guztietako gaiei heldu die bere lanetan: sexua, drogak, hiria, memoria historikoa, abenturak, gizakiaren miseriak... Ikertzaile nekaezina da, eta dokumentazio aberatsa agerian geratzen da haren liburuetan.\nLeihoaz bestaldean platanondo txikiak ikusten dira, baita beste landare tropikal batzuk ere, anabasan, zaindu gabe. Pobreziaren itxura areagotuz, horra orain gizona txiza egiten ari deneko etxolatxo honen antzeko beste etxolatxo batzuk ere. Eta larruazalean gaixotasunen bat baduela igartzen zaion zakurra, hortxe etzanda. Filma hura etorri zaio gogora. Izena? Aingeru bihotza!\nZergatik itxi duk komuneko atea?, galde egin dio ohetik emakume gazteak. Ez zaidan gustatzen atea zabalik egitea. Hori besterik ez bada! Astintzen ari ote haizen pentsatu diat. Ez. Larrutan ezin izan da korritu, egia.\nEmakumea ohearen ertzean dago. Edertasun paregabekoa da. Zergatik ez dakiela gizonak zera esan dio, Inguru honek Aingeru bihotza filma dakarkit gogora. Zer gertatzen da filmean?, galde egin dio emakumeak. Galdera kortesiazkoa izan dela igarri duen arren, azalpentxoa eman dio. Paisaiagatik esaten dinat; filmean Estatu Batuetako honen antzeko lekuak ageri ditun; eta hi bezain ederra den neska.\nEderra, zinez. Bart ezagutu zuen. Hondartzara bidean, eskutik oratuta mutikotxoa zuela, sei edo zazpi urteko mulatotxoa. Gizona berriz beste gizonezko batekin zegoen, barreka. Zeri egiten diozue barre, galde egin zien emakume gazteak. Hiri ez, lasai. Ezkonduta hago?, galde egin die, lehenengo bati, gero besteari. Hurrengo, elkarren izenak esatea etorri da. Zerbait hartzera jesartzea. Horren ostean ezetz, ez dela ezkondua esan duenari hitzordua eskatu dio. Ea halaxe lotu ziren hurrengo egunerako. Emakumearen izena, Lara. Zhivago filmeko harexena. Agian horrexekin gogoratzeak zabaldu zion filmekin gogoratzeko atea.\nBizkor joan da dena. Hitzordura umearekin agertu da, duela ordu bete. Gizonak jelatua erosi dio. Garagardoa eskatu du berarentzat, zukua Lararentzat. Honek bere biografia laburra egin dio. Bi lerrotan. Lehenean hauxe; auto istripua, gurasoen heriotza autoaren barruan eta orban itzela utzi dion ebakuntza. Bigarrenean, lantzean behin medikutan hiriburura etorri ohi dela eta horixe baliatuz etorri dela oraingoan hondartza aldera, umearen eskola-oporrak baliatuz. Orbanarena egia da.\nGizonak ez dio orbana osorik ikusi. Erakutsi nahi ez neskak. Kuleroak erraz kendu ditu, mutikoari hor zehar olgetan joateko agindu dion erraztasun berberarekin. Kamiseta ez du zilborra baino gorago igotzen utzi. Larruazala josi zioten era zabarra bada ere, ez daki hori gizonari zein eder begitandu zaion. Musukatu egin dion arren. Haatik, ez dio luzaz gozatzen utzi. Keinu arinez jagi, eta dena amaitutzat emateko dirua eskatu dio. Mutikoaren premiak, badakik. Ulertzen dinat. Bihar ere lotuko gara? Baietz, narrutada eskasa izan den arren.\nHurrengo egunera arteko tartea filma gogoan eman du. Aingeru bihotza. Mickey Rourke eta Robert de Niro, detektibea eta itxura dotoreko jauna. Bigarrenak lehena kontratatu nahi du, urte batzuk lehenago desagertu zen norbait bila diezaion: Desagertu egin zuan eta, badakik zer?, kontutxo batzuk utzi zizkidan zor. Tratua onarturik Mickey desagertuaren bila hasi da. Halako batean Louisianara-edo iritsi da eta, horra neska gazte hori, oraingoaren antzekoa, berdin-berdina ez esatearren. Detektibeak harekin narrutan egiten du, eta horretan dihardutela sabaitik behera odola dator. Larari ezin dio filma kontatu. Ezta ere filma ikustean neska harenganako desioa zelan piztu zitzaion. Harrez gero desio horrek bizirik iraun du. Horrexegatik onartu zuen lehenengo gonbidapena, baita bigarrena ere. Horretan ere larru kontua eskasa izan da. Ez dio orbana osorik erakutsi, ezta ere larrua luzaz laztantzen utzi. Eta hain zuzen ere horixe da gizonak egin nahi duena. Larrua laztandu, filma ikustean piztu zitzaion desioa ase.\nHirugarren aldi bat ere izan da. Horretarainoko tartean berriro filma erabili du buruan. Zatika osatzen joan da eta, haren amaiera gogoratzera iritsi denean arrangura sakona sortu zaio. Hori neskarekin hirugarrenez egiten dagoela izan da. Haren begiak ikusi ditu, sabaira begira. Zizpuruak eta plazerezko aieneak itxura hutsa izan direla hasiera-hasietarik jakin duen arren, hori lartxo izan da. Azkena!, esan dio bere buruari. Hirugarrenez ordaindu dio. Ez dinat berriro egin nahi, erantzun dio hurrengorako gonbiteari. Gero komunera jagi da, leihotik begiratu du eta iraganaren minak arrangura bizitu dio. Aingeru bihotza. Filmean norbaitek arima deabruari saldu dio, eta horretaz ahaztu gero. Deabrua Robert de Niro da, eta detektibeari bilatzeko eskatu dion desagerturiko hura nor-eta detektibea bera da. Mickey Rourke, Harry Anjel filmean. Filmaren beste zati batzuk ez ditu gogoan. Hirutan ikusi zuen arren. 80koetan izan zen.\nAingeru bihotza. Mickey Rourke, detektibea, bera duk deabruak bilatzeko agindu dion gizon aspaldi desagertua, esan dio bere buruari. Eta bide batez neskatoaren aita ere baduk. Filmean neskatoari heriotza ematen diona, detektibea, Anjel, neskaren aita da! Intzestua eta hilketa. Bere buruaz nazka sentitu du.\nHurrengo egunetan emakume gazteak ez du amore eman. Hotelera etorri izan zaio, umea beti eskutik. Gizonak guzti-guztietan gonbidatu ditu. Tarteka filmari buruz galdetu izan dio, zerbaitetaz berba egitearregatik. Halako batean Bihar banoan, esan dio. Zergatik? Diru guztiak xahutu ditinat. Dirurik gabe egingo diagu. Ez dinat gogorik.\nEzin dio egia osoa esan. Filma kontatu. Esan larrua laztantzearren bere diru guztiak eman izango zituzkeela. Edo orbana osorik ikustearren, besterik gabe. Sorterrian ez duela arazorik, ez dela horko hotelean larru bila diharduten turista gosekiletakoa, egunotan ez duela hori bilatzen izan, filma ikustean sentitu zuen lilura hura egia bihurtzea nahi izan zukeela, horixe besterik ez. Eta honez gero ezta hori ere, filma ia osorik gogoratzera iritsi delarik emakumeari bere alaba balu moduan begiratzen baitio. Intzestuaren tabua, bada. Ez dakiena beste tabuarena da, zera, emakume gazteari heriotza emateraino iritsiko ez ote litzakeen. Pentsatze hutsak izua eragin dio. Izua infinituraino luzatu zaio bere buruari egia aitortzen ausartu denean. Bai. Heriotza emango lioke.\nKontatu zidanak zera esan zidan amaitutakoan, Filma 1987koa duk; emule-rekin erraz daukak; ikusi egik, hori ikusita hobeto ulertuko duk-eta hau guzti hau; gero idatzi, baina idatziko duan lehenengo hitza izan bedi leihoa.


Milosevic | EA - Eusko Alkartasuna\nInicio » Derechos Humanos » Milosevic\nPublicado por Prentsa Bulegoa en mar 16, 2006 en Derechos Humanos\nMartin Aranburu Azterketa parametro berdinekin ezin dira errealitate desberdinak aztertu, aztertu beharrekoa gizon-emakumeez osatutako gizartea bada behinik behin. Hau ez da enpirismoaz edo subjektibitateaz egin nahi dudan debatea, herrien arazoen konponketaz baizik. Ezinezkoa iruditzen zait gure kulturatik kanpo dauden herrien arazoak konpontzen saiatzea, herri horien kulturetan barneratu ondorengo ezagutza sakonik ez badugu. Esfortzu hori egin ezean, aplikatu nahi diren formulak ukatuak izateaz gain, herrien arteko distantziak areagotu egiten ditu.\nNazioarteko epaitegiez eta Slobodan Miloseciv-etaz ari naiz, eta zehazki, Jugoslavia ohian eginiko krimenak epaitzen dituen Auzitegiaz. Posible al da bertako gerran gertatutako basakeriak bertakoak ez diren epaile eta herritarrek epaitzea? Bestela esanda, ez al diogu geure buruari eza- gutza askoz ere sakonagoa eskatu behar bertan inplikatuta zeuden alde guztiei borrero edo biktima abizena jarri aurretik? Balkanetan bizi diren askok ez dute Europan sinesten, eta ez dute Europako proiektu honetan parte hartu nahi. Europak beren burua zapaldu duela sentitzen dute. Nazionalitate desberdineko pertsonak hartu eta epaitu egiten ditugu, batzuk hil egiten dira gainera, eta horretaz gain, ez zaie herritar horiei heriotzaren berri sinesgarririk ematen.\nSerbiarren begietan Milosevic hil egin dute. Bere alderdia Serbiako gobernuko alderdietako bat da. Milosevic-i estatu hileta egin nahi diote. Eta guk, europar azkar eta bakegileok, ezin ulertu nola ote den posible genozidatzat dugun politikari baten hileta egin ahal izateko Serbia eta Errusia borrokan ibiltzea. Erantzun azkarra emango digute hainbeste hitz egin eta idazten duten askok: erratuta daude. Bai Errusia baita Serbia ere. Beraiek erratuta; gu, aldiz, zuzen.\nZuzena eta okerra Brusela, Paris eta Londresetik markatu nahi dira. Aldiz, herri eslaviarrek ez dute sekula onartuko Brusela, Paris edo Londresetik ematen zaizkien onaren eta txarraren arteko desberdintasunak. Desberdintasun hori egiteko gu bezainbeste gaitasun daukatelako, eta ziurrenik, beraienak diren oinarri kulturaletan oinarritu nahi dute desberdintasun horren muga. Horren ondorioz, zubiak eraiki beharrean distantziak handitu egiten ditugu beraiekin.\nMilosevic-en heriotza ezin dugu gure begiekin aztertu, serbiarren begiekin aztertu behar da. Herri baten itxaropenak eta bizi-nahia ordezkatzen zituen politikaria hil da serbiar askorentzat. Eta uste hori, erratuta bada ere, kontuan hartu behar da baldin eta benetako errespetua zor badiogu Europako herri bati. Milosevic heroi bihurtu da, dute, dugu. Eta bere herrian, bere etxekoengatik epaitua eta zigortua izan behar zuen politikari hori Europak Serbiari egindako zapalketa konstante baten beste adibidetzat hartuko dute. -


Martina Anderson: «Ezinezkoa egiazko bilakatu genuen» | Mundua | Berria\nNoiz sortua: 2018-04-08 00:30:00\nOstiral Santuko Akordioa. Elkarrizketa. Martina Anderson. Sinn Feineko eurodiputatua\n«Ezinezkoa egiazko bilakatu genuen»\nEgungo Ipar Irlanda toki «hobea» dela uste du Andersonek, Ostiral Santuko Akordioari esker. Bi komunitateen arteko adiskidetzea izan dela nabarmendu du, batzuek halakorik gertatu dela ukatu arren, eta Irlanda batzeko erreferenduma egiteko garaia dela gogorarazi du.\nAnder Perez Zala - Berriemaile berezia\n2018ko apirilak 8\nMartina Anderson (Derry, Irlanda, 1962) Sinn Feineko eurodiputatua da 2012az geroztik. Lehen lerroan ari da bizitzen brexit-aren auzi garrantzitsuenetako bat: Irlandako mugari buruzko auzia. Horren aurretik, mugimendu errepublikanoan bide zabala egin zuen, eta hurbiletik ezagutu du gatazka armatuaren bilakaera. PIRA Behin-behineko Irlandako Armada Errepublikanoko militantea izan zen, eta hamahiru urtez egon zen kartzelan, 1998ra arte, Ostiral Santuko Akordioan adosturiko amnistiari esker atera baitzen espetxetik. Ipar Irlandako Parlamentuko diputatua ere izan zen, 2007tik 2012ra.\nOstiral Santuko Akordioa duela hogei urte sinatu zenuten. Zer oroitzen duzu egun horiez?\nUrte horretan [1998an], kartzelan nengoen. Gogoratzen naiz eztabaida anitz izan zirela, giza eskubideei buruz, adibidez. Une historikoa izan zen, noski. Ondorio baikorrak izan zituen Irlanda iparraldearentzat, noski, eta, nire kasuan, kartzelatik atera nintzen.\nBi hamarkada igaro dira indarrean sartu zenetik. Pozik zaudete egindako bidearekin eta lorturiko emaitzekin?\nBai. Aldaketa asko izan dira, eta bide luzea egin dugu, giza eskubideen alorrean batez ere. Toki hobeago batean bizi gara, inork ezin du kontrakorik esan. Ezinezkoa egiazko bilakatu genuen. Harriak ere izan ditugu bidean, noski, ustelkeria kasuak eta matxismoa, esaterako. Egun, bermatu behar dugu funtzionatuko duen parlamentu bat martxan egotea, bake akordiotik sorturikoa baita.\nBi komunitateen arteko adiskidetzea ez da gauzatu. Testuinguru hori espero al zenuten? Zer egin dezakezue?\nAdiskidetzea egon dela uste dut; agian espero zen mailan ez, baina pixkanaka ari gara. Politikan, parlamentu bat eta gobernu bat dugu bake akordioaz geroztik, eta hor elkarlanean aritu gara bi aldeak, erakundeen bidez garapena bilatzeko. Unionistekin harreman hobeagoak ditugu. Egun, une zailak bizitzen ari gara gobernu krisiagatik, baina iragana gogoratuz aztertu beharko genuke oraina, eta, alde horretatik, aldatu egin garela uste dut: poliki goaz, ez da behar adina adiskidetze izan, baina pixka bat bai.\nAkordioak bi mehatxuri egin behar die aurre: brexit-ari eta Ipar Irlandako gobernu krisiari. Testua berrikustea beharrezkoa al da bi arrisku horiek eragozteko?\nBrexit-a eta bake akordioa bateraezinak dira. Ez dugu aukerarik ikusten brexit-ean, hondamendi bat da. Erresuma Batuak ez daki zer nahi duen, dakien bakarra da zer ez duen nahi. Baina, akordioari dagokionez, inork ez luke aldaketarik proposatu behar. Herritarren hautu demokratikoaren aurkakoa litzateke. Gainera, akordioak dio ezin dela aldaketa konstituzionalik egin Irlanda iparraldeko herritarren baimenik gabe. Guk ez genion baiezkoa eman brexit-ari. Beraz, bake akordioa babestea dagokigu. Eta lan horretan ari gara Europan ere, beste eurodiputatuekin, euskal herritarrekin adibidez. Ezinezkoa da Irlandako Errepublika eta Erresuma Batua Europako erakunde berberetan ez egotea, Irlanda iparraldea Erresuma Batuaren parte baldin bada. Hori gertatuko da brexit-arekin.\nZure alderdiak, Sinn Feinek, esan du Irlanda batzeko erreferenduma egin nahi duela bost urte igaro baino lehen. Hainbatetan adierazi duzue nahi hori, Martin McGuinnessek 2016an, adibidez. Oraingoan posible da? Ez al da goizegi, brexit-aren eragina zein den jakin arte itxaron beharrean?\nEz da goizegi. Bake akordioa duela hogei urte sinatu zen, eta oraindik ez da halako erreferendumik egin. Bost urteko prozesua abiatu da jada. Lanean izan gara urtebetez gai horren inguruan, eta joan den urtean inkesta bat egin zen, iradokitzen zuena lehenengo aldiz Irlanda iparraldeko gehiengoa legokeela irla batzearen alde eta Europako Batasunean geratzearen alde. Prozesu bat izango da. Brexit-a guztiz gauzatuko da hemendik bi urtera, trantsizio epea kontuan harturik; beraz, tarte horretan uste dut erreferendumerako deia egina izan behar dugula. Ikusiko dugu zer gertatzen den.\nEuropar Kontseiluak iazko apirilean adierazi zuen Ipar Irlanda EBra itzuliko zela Irlandako Errepublikarekin elkartuz gero.\nBai, eta hori baliatu behar dugu. Herritarrak aukera horretaz jakitun dira.\nEuropako Parlamentuko diputatua zara. Zer-nolako lana egin du ganberak mugaren auziaren inguruan?\nEuropako Parlamentuak hainbat ebazpen onartu ditu Irlandako mugaren inguruan, betiere egungo egoera babestea helburu. Negoziazioak aurreratu ahala, errealitate horretara moldatu gara. Kontuan hartu behar da milioika herritarren ordezkariak garela. Adibidez, lehen ebazpenean adierazi genuen beharrezkoa dela Ostiral Santuko Akordioa babestea eta muga gogorrik ez izatea brexit-a gauzatzean. Ondoren, adierazi genuen Irlanda iparraldeak aduana batasunean eta merkatu bakarrean geratu behar zuela; ostera, Bruselaren irtenbidea aplikatu behar zela negoziazioen bigarren fasea baino lehen. Eta beste hainbat adibide ditugu. Europako Parlamentuak ulertu du beharrezkoa dela bake akordioa defendatzea, eta, ondorioz, Irlanda iparraldeko eskubide soziopolitikoak.\nErakunde gisa, uste duzu Europako Parlamentuak eta, beraz, eurodiputatuok ere behar adina pisu duzuela negoziazioetan eta hizketetako emaitzan?\nEstatu kideetako parlamentuek bezala, guk ere bozkatuko dugu akordioaren inguruan, eta beto eskubidea dugu. Azkenak izango gara bozkatzen, gainera. Eraginik dugun ala ez, askoren interesak daude jokoan negoziazioetan; ni, gutxienez, saiatzen naiz ahalik eta pertsona gehienengan eragina izaten, nazioartean adostasun zabala lortu zuen akordioa defendatzeko eta brexit-ak eraginik izan ez dezan Irlandan.


Zaporea eta elikagarritasuna\nEusko Labeleko esne pasteurizatuak Euskal Herriko ustiategi onenetan du bere jatorria, indarrean dagoen Europako arautegiak eskatzen duena baino kalitate maila handiagoa eskainiz. Goi mailako kalitateko esne gordin honi ultrapasteurizazio izeneko prozedura termikoa ezartzen zaio, elikagai honen nutrizio eta zapore arloko ia ezaugarri guzti-guztiak gordetzea lortuz, eta funtsezko bitaminarik eta aminoazidorik galdu gabe ia.\nHonela, elikagaia bere egoera naturalean dituen ezaugarri beretsuekin iristen da kontsumitzailearengana. Produktu freskoa denez hozkailuan egon behar du.\nEsne pasteurizatua bere elikadura ezaugarriak babesten dituen ontzi batean eskaintzen da, eta goi mailako kalitatea ziurtatzen duen Eusko Label ezaugarria ontzian inprimaturik daramalako bereizten da.\nHAZIk "Euskal Kalitatezko Esnea" Kalitate Altuko Esne Pasteurizatuaren ezaugarriak definitzen dituen araudia betetzen dela zaintzen du eta, horretarako, ikuskapen zuzenak eta analisi-prozesuak egiten ditu, kalitatea bermatuz esnea jasotzen denean nahiz pasteurizazio eta ontziratze-prozesuetan. Araudi Teknikoa HAZIren egoitzan eskura daiteke.


oua 2014-03-02 23:09 Ekonomia-Lana Bilbo Gaurko Foro global España 2014ren aurkako lehenengo mobilizazioak egin ziren igandean. Goizean CCOOk, UGTek eta USOk agerraldia egin zuten Bilboko kaleetan. Arratsaldean EHBilduk Europako ezkerreko hainbat alderdikide batu zituen zabalguneko merkatuan euren borroken berri eman zezaten. Mobilizazioak gaur amaituko dira Euskal gehiengo sindikalak eta herri erakundeek antolatutako manifestazio eta hitzaldiekin.\nBilboko Alde Zaharreko eta Bertan Baztaneko Merkatari alkartea batera\nBizkaia Irratia 2014-03-02 00:00\nLehenengo aldiz, komunidade bi bateratu egin dira merkataritza eta turismoa bultzatzeko. Bertan Baztan eta Zazpikaletako Merkatari Alkarteak euren bezeroen fideltasuna sarituko dabe bi lagunentzako 10 asteburu zozketatuz.\nBilboko desfilearen saridunak\nBilboko Konpartsak 2014-03-01 23:27\nHonako hauek izan dira saridunak Bilboko inauterien desfilean. Banakako sariak 1.- Iñaki Arce 2.- birziklatu eta kitto 3.- pinpilinpauxa konpartsako Freddy Mercury Konpartsa sariak 1.- Altxaporrue 2.- Tintigorri 3.- Pinpilinpauxa Koadrila sariak 1.- Bolivianos 2.- Madres y mujeres Bolivianas 3.- Caporal boliviana Karroza sariak 1.- Txinbotarrak 2.- Altxaporrue 3.- Mamiki\nThe post Bilboko desfilearen saridunak appeared first on Bilboko Konpartsak.\nTroikaren aurrean, gure bidea: eraldaketa soziala eta burujabetza\nZabalguneko merkatua Bilbo\nEzaguna denez, datorren astelehenean, martxoaren 3an, nazioarteko finantza erakunde nagusietako eta enpresa transnazional garrantzitsuetako ordezkariak bilduko dira Bilbon, haientzako antolatu den Goi Bilera ekonomikoan. Global Forum Spain lemapean, krisiaren aitzakiarekin herritarren eskubideetan egin duten sarraskia goratzera datoz, haiek diseinatutako politikak aplikatu dituzten ordezkari politikoen txalo artean. Egitaraua: 15:00 Topaketaren hasiera Lehenengo lan saioa: Parte-hartzaileek haien herrialdetan Troika eta austeritatearen aurka indarrean diren ekimenen eta borroken berri emango dute. Hizlariak: Erricos Finalis: Syriza koalizioaren zuzendaritzako kidea eta kanpo harremanetako arduraduna. Trevor ó Clochartaigh: Sinn Féineko senataria. Jorge Costa: Eurodiputatu ohia eta Portugaleko Bloco de Esquerdako batzorde politikoaren kidea. Herri Gourmelen: Bretainiako eskualde kontseilari ohia, kultur eragilea eta UDB alderdiaren fundatzailea. Bonnets Rouges mugimenduaren sustatzaileetako bat da. Sandra Muzzi: Italiako Sinistra Ecologia Liberta (SEL)-ko ordezkaria. Florian Wilde: Alemaniako Die Linke alderdiaren ordezkaria. Rosa Luxemburg fundazioaren kidea. Austeritate politikoari aurka egiteko koordinadoraren kidea. EH Bilduren izenean Josu Juaristik, Europako Parlamenturako hautagaiak, hartuko du hitza 17:00 Atsedenaldia 17.30 Bigarren lan saioa Solasaldi-eztabaida: Troikaren politikaren aurrean, zer alternatibak?\n‹‹ Aurrekoak 1 2 3 4 ... 1683 1684 1685 1686 1687 1688 1689 1690 ... 1749 1750 1751 1752 Hurrengoak ››


Uberan - Euskal Idazleen Elkartea - Itxialdian irakurtzekoak\nAbian da itxialdiko bigarren astea; ordutegia finkatu eta hainbat eratako jarduerak egitea gomendatu dute psikologo eta adituek. Besteak beste, egunotan, irakurtzeko aukera izango dute hainbat herritarrek (ez denek). Liburutegira ezin joanda, liburu-dendara ere ez… Sarean eskuragai dauden baliabideak bilduko ditugu datozen egunetan. Irudia: Portoko Lello liburu-denda, ametsei bazka emateko.\n2012an abiatu zuen Edo! argitaletxea literaturzale talde batek, euskaraz ezohiko liburuak kaleratzeko asmoz (artista liburuak, album ilustratuak, komikiak, argazki liburuak, saiakera kolektiboak, itzulpen lanak, hitzaldiak, poesia lan laburrak...), betiere oinarritzat hartuz, besteak beste, autofinantzaketa, borondatezko lana, pentsamendu kritikoa, eragiletza soziala eta adostasuna.\nFarmazia Beltza argitaletxeak sarean ipini du Zerocalcare komikigilearen Hondamuineannobela grafikoa, Koldo Izagirrek itzulia. Hemen eskuratu dezakezue. Bestalde, ohar bat ere argitaratu dute, eta bat egiten dugu haiek diotenarekin: “itxialdia amaitu bezain pronto, gure herrietako liburudendak berpiztea denon lana izango da”.


Puisieux-et-Clanlieu - Wikipedia, entziklopedia askea.\nAudigny, Colonfay, Flavigny-le-Grand-et-Beaurain, Le Hérie-la-Viéville, Landifay-et-Bertaignemont eta Sains-Richaumont\n146 (%48.7) 143 (%47.7)\nPuisieux-et-Clanlieu Frantziako udalerri bat da Aisne departamenduan dagoena, Frantzia Garaia eskualdean. 2013an 301 biztanle zituen.\n2007an udalerrian erroldatutako biztanleak 301 ziren. Familiak 114 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 45 seme-alabarik gabeko familiak ziren, 45 seme-alabarik gabeko bikoteak ziren eta 4 seme-alabak dituzten guraso-bakarreko familiak ziren.\n2007an 129 etxebizitza zeuden, 110 familiaren etxebizitza nagusia ziren, 9 bigarren erresidentzia ziren eta 9 hutsik zeuden. Etxebizitza guzti hauek 129etxeak ziren. 110 etxebizitza nagusietatik 93 bere jabearen bizilekua ziren, 13 alokairuan okupaturik zeuden eta 4 doan lagata zeuden; 3 etxek bi gela zituzten, 15 etxek hiru zituzten, 24 etxek lau zituzten eta 68 etxek bost zituzten. 67 etxek euren parking plaza propioa zuten azpian. 48 etxetan ibilgailu bat zegoen eta 45 etxetan bat baino gehiago zituzten.\nPuisieux-et-Clanlieu udalerriko biztanleria-piramidea 2009an .\n2007an lan egiteko adina zuten pertsonak 187 ziren, horien artean 129 aktiboak ziren eta 58 inaktiboak ziren. 129 pertsona aktiboetatik 115 lanean zeuden (66 gizon eta 49 emakume) eta 13 langabezian zeuden (7 gizon eta 6 emakume). 58 pertsona inaktiboetatik 12 erretiraturik zeuden, 22 ikasten zeuden eta 24 "bestelako inaktibo" gisa sailkaturik zeuden.\n2009an Puisieux-et-Clanlieu udalerrian 111 unitate fiskal zeuden, 293 pertsonek osaturik. Pertsona bakoitzeko diru-sarrera fiskalaren mediana urteko 15.441 euro zen.\n2007an zeuden 11 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 4 eraikuntza enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 higiezinen enpresa zen eta 1 zerbitzu enpresa zen.\n2000. urtean Puisieux-et-Clanlieu udalerrian 16 nekazaritza-ustiategi zeuden, 1.794 hektarea erabiltzen.\nAudigny (2,7 km)\nColonfay (2,8 km)\nWiège-Faty (4,2 km)\nLe Hérie-la-Viéville (4,2 km)\nFlavigny-le-Grand-et-Beaurain (4,4 km)\nLe Sourd (5,2 km)\nMonceau-sur-Oise (5,4 km)\nRomery (5,8 km)


919 kolektiboaren komunikatua | Murrizketarik Ez\n« Delegados de ELA acampan ante la Diputación vizcaína y denuncian que les han “quitado” el 20% de salario en dos años | Comunicado del Colectivo 919 »\n919 kolektiboaren komunikatua\nArtista, EHU/UPV-ko Arte Ederren fakultatea, Euskal Herriko Unibertsitatea, eta interesa izan dezaketen pertsonei zuzenduriko komunikatua.\nEHU-ko Arte Ederren Fakultateak BBVA Fundazioaren babesarekin antolatu duen XXIV. Ikusentzuneko Erakusketa dela eta, artearen esparruari dagozkien instituzio eta finantza entitateen artean ematen diren elkarlanen inguruan.\nZuetako askok bezalaxe, bai alor sozial, ekonomiko, politiko, zein kulturalean bizi dugun une latzarekin arduratuak gaude. Sistema kapitalistaren gainbeherak inoiz baino ageriago uzten du momentu hauetan bere porrota. Finantza erakundeek zorpetze egoera batetara eraman gaituzte, ordezkatzen omen gaituen klase politikoaren laguntza eta onespenarekin. Pertsonen ongizatearen gainetik Banku eta Aurrezki Kutxen ongizateari lehentasuna eman dion gupida gabeko klase politikoaz fido izan gara. Banketxe eta Kutxak dira, aipatutako politikariekin batera, pairatzen ari garen finantza krisian murgiltzera eraman gaituztenak. Estatu mailan egunero gauzatzen diren 500 kaleratze baino gehiagoren arduradunak dira, 5 miloi langabetuenak, gastu militarrean inbertitzearenak, ingurugiroari egiten zaizkion hainbat erasorenak, eta osasungitzan, hezkuntzan eta kulturan ematen ari diren murrizketen arduradunak ere neurri handi batetan.\nArtearen esparrua ere ez da salbu odoluste prozesu honetan, horregatik zaila suertatzen da, burua beste alde batetara bueltatu eta ezer gertatuko ez balitz bezela egitea. Gehiago edo gutxiago, denok ezagutzen ditugu, instituzio kultural/artistiko eta finantza entitateen artean ematen diren harremanak. Aldi berean, erakusketa batean parte hartzeko aukeraren aurrean artista batek izan dezaken gogoa eta ilusioa ulertzen dugu, baina zein jolasetan parte hartzera gonbidatzen gaituzten kontziente izatea ere garrantzitsua litzateke aldi berean. Baldintza berdinetan jolasten ez den joku maltzur bat suertatu daitekelako, non batzuk, artista gazteen esparrua inguratzen duen prekarietateaz baliatzen diren beste nahi batzuk asetzeko, gehienetan kultura eta artearekiko interesetatik zeharo urrunak. Artistei eskeintzen zaizkien aukerak dira, eta hauen partetik legitimatutako espazio batean lan egiteko aukera garrantzitsu bat bezela jasotzen da, karrera artistiko baten hasieraren abiapuntu izan daitekelako. Nahiz artistak askotan, instituzioek beraiekiko egin dezaketen erabilera eta abusuaz kontziente izan, maniobrabilitate esparru oso mugatuarekin jokatzen duten.\nMomentu hauetan bereziki bizi dugun egoeraren aurrean, Banku eta Kutxak erakusten ari diren jarrerarekiko, artearen esparrutik ere gure tokian ipintzeko beharra sentitzen dugu, beste alde batzutatik eragile sozial, mugimendu, kolektibo, langile, langabetu, ikasle, persona anonimo, e.a. egiten ari diren modu berean. Eredu neoliberala gizarteko geruza desberdinetan eragiten ari den kalte larriengatik kritikatua izaten ari den une berean, bidezko eta beharrezko ikusten dugu artea eta finantza entitateen artean sortzen diren harremanak ere zalantzan ipintzen hastea. Bai artista eta bai erakunde desberdinen partetik erabat barneratuta eta txertatuta dago erlazio mota hau, eta ez legoke txarto beste behin ere zalantzan ipintzea, artearen kontextuarentzako beste mota batetako espazio eta moduak lortu/eraiki asmoz. Entitate hauen menpeko ez izateko, hauen eraginpean lan egitea ekidin eta erabilera lizun horretara bultzatzen dituzten arrazoiak sahiesteko, hauen eskuetatik urruntzen diren espazio eta moduak gureganatu beharko genituzkela pentsatzen degu. Bai pertsona, bai artista bezala,\ngure osotasuna eta duintasuna bermatuko dituzten esparruak beharrezko ikusten ditugu, azken finean gure miseriaren sustrai diren erakundeekin elkarlana sahiesteko.\nHorregatik Euskal Herriko Unibertsitateko Arte Ederren Fakultateak, BBVA Fundazioaren laguntzarekin antolatu duen erakusketak sortzen duen kontextua aproposa iruditu zaigu, elkarlan hauen zentzu/interesa eztabaidatzeko. Berria ez den zerbait bestalde, baino beharrezkoa gure ustetan egoeraren larritasuna kontutan hartuta, entitate hauek direlako neurri handi batean ere honen erantzule. Hori dela eta proposamen bikoitz bat luzatu nahi genizueke:\na)Erakusketan parte hartu behar duten artistei zuzendua:\nPairatzen dugun egoerak bultzaturik, instituzio eta entitate finantzieroen artean garatzen diren elkarlanen inguruan gure kezka eta zalantza plazaratzeko intentzioz, erresistentzia mutuan oinarritutako lana planteatzea proposatu nahi dizuegu. Eskuhartze kolektibo eta partehartzaile bat proposatu nahi zaizue, autoretzaren ideia desagertzea bilatzen delarik, kolektibo bezela eragiten duen zerbaiti, erantzun KOLEKTIBO batez erantzun asmoz. Zentzu horretan, programatuta dagoen moduan, espazio eta denborak okupatzen jarraitzea proposatzen zaizue, artista bakoitzari egokitu zaion tokia errespetatuz, bainan beste modu batez. Horregatik koadro eta argazkiak, atzekaldea erakutsiz eskegitzea gonbidatzen zaizue bertan parte hartzen dezuten artistei. Eskulturak beraien paketatze kaxetatik atera gabe erakustea. Soinu eta irudirik gabeko imajinak, “txurian”, proiektatzea proposatzen zaizue bideo eta instalazioen kasuan. Ekintza performatiboak eta kontzertuen kasuan, isil eta ez-antzeztuak izatea proposatzen zaizue, e.a.\nb)Artista, Arte Ederretako Fakultatea, EHU eta interesa izan dezaketen pertsonei zuzendua:\nErakusketan inplikaturik dauden alde desberdinez gain, artista, ikasle, irakasle, arte kritikariak, filosofo, eragile sozial, kultural, e.a. deia luzatzeko eskaera egin nahi genizueke, erakustokia bilkura marko bilakatu dadin, gogoeta eta eztabaidarako toki, aske, eta horizontala. Hemen planteatu nahi denak denoi eragiten digun gaia izanik, honen inguruan denon artean pentsatzeko.\nKolektibo honetatik, gure alorrean ohizko bihurtu diren eta normaltzat hartzen ditugun instituzio eta finantza entitateen arteko harremana zalantzan ipini nahi dugu, azken hauek egoera social, ekonomiko, politiko eta kulturalaren aurrean daukaten jarreraz arduraturik. Arte Ederren Fakultateak, modu honetako erakundeekin kolaboratzearen balio, zentzu eta helburua aztertu beharko lituzkela iruditzen zaigu. Bere lana erakutsi nahi duen ikasleari eskeintzen zaion aukera/ez-aukerari buruz hausnartu beharko luke. Fakultatea beste modu bateko erakustokiak eskeintzen saiatu beharko litzatekela pentsatzen dugu, non ikasle guztiek modu aske batetan esku har dezaten jarduera akademikoaren parte bezela, arrazoi ideologikoengatik inor kanpoan geratu ez dedin bermatuz. Arte Ederretako Fakultate bati eskatu lekioken gutxieneko zerbait dela iruditzen zaigu.\nArteari dagokion esparruak, Unibertsitateari dagokion alorrak eta interesa izan dezaketen pertsonek, hemendik luzatzen dizuegun proposamenari heldu eta zuena egitea desio dugu. Arte esparruari dagozkien instituzio desberdinen eta finantza entitateen arteko elkarlanaren inguruko gogoeta eta eztabaida ariketa egiteko eskaera luzatu nahi genizueke, praktika artistikoa ein handi batetan behintzat hauen barruan ematen bait da, eta zentzu horretan zeharo baldintzatua suertatzen da. Proposamena modu ireki batetan eta egoera sozial, ekonomiko, poltiko eta kulturalari lotuta ulertzea nahi genuke. Herri sentimenduarekin bat egiteko gonbitea luzatu nahi dizuegu. Zuengandik, gutako askok espero dugun keinua izango litzateke, gizarte honentzako erreferente garrantzitsua zaretelako. Egoera kontutan izanik, agian garai aproposa litzateke, elkarlan hauek berrikusi, aztertu, erantzukizunak onartu eta beste modu batetako harreman eta ereduak bilatzen hasteko.\nBilbo, 2012-ko abenduak 4.\nHemen duzue komunikatua PDF formatuan, deskargatu eta zabaldu nahi ezgero: 919 KOLEKTIBOA\nPosted on diciembre 4, 2012 at 10:31 pm in Albisteak\t| RSS feed | Responder\t| Trackback URL\nEtiquetas: 919 kolektiboa, komunikatua


Ordutegia luzatuko da Izarra Centreko Teknotekan\nEraikinak jendaurreko arreta zerbitzua ere izango du\n2020/2021 ikasturte ezohiko hau dagoeneko hasi da ikastetxe eta formakuntza zentro gehienetan, eta ikasle ermuarrek pixkanaka ikasketa- eta lan-ohiturei berrekin diete. Horregatik, Izarra Centreko Teknotekak bere ordutegia luzatuko du irailaren 28tik aurrera, astelehena.\nEraikineko lehen eta bigarren solairuetan dauden ikasgelak astelehenetik ostegunera 08:00etatik 18:00etara egongo dira irekita etenik gabe, eta ostiraletan, aldiz, 08:00etatik 15:00etara. Momentuz, asteburuetan itxita egongo dira instalazioak.\nTeknoteka behar diren osasun- eta higiene-neurriak betetzeko egokituta dago, eta honako muga hauek ditu:\nEdukiera %50era mugatu da, hau da, 25 pertsonara, osasun-agintariek gomendatzen duten moduan, espazio itxietan euren artean 2 metro linealeko distantzia mantendu ahal izateko.\nSegurtasun- eta higiene-neurriak\nErabiltzaileek maskara erabili beharko dute nahitaez.\nSolairu bakoitzean gel hidroalkoholikoa egongo da. Higienea zorroztea eta bakoitzak bere materiala erabiltzea eskatzen da.\nGarbiketa-enpresak txandak eta higienizazio-protokoloak indartuko ditu.\nGomendioak eta neurriak jasotzen dituzten informazio-kartelak egongo dira.\nBanakako erantzukizunari eta erabilera zibikoari dei egiten zaio, ahalik eta pertsona gehienek txandaka erabili ahal izan dezaten azpiegitura.\nJendaurreko arreta Izarra Centren\nIzarra Centre eraikina pixkanaka bere jarduera handitzen joan den espazioa da. Gero eta pertsona gehiago hurbiltzen dira instalazioetara, bai beste enpresa erabiltzaile batzuk bisitatzeko, bai ekitaldietara joateko. Askotan, pertsona horiek informazioa edota laguntza behar izaten dute, beraz, jendearentzako arreta-zerbitzua prestatu da, Ermuko Udaleko profesionalek behar duten pertsonei arreta emateko.\nZerbitzua astelehenetik ostegunera 08:00etatik 18:00etara eta ostiraletan 08:00etatik 15:00etara eskainiko da. Horrela, Izarra Centre eraikina herritarrengandik eta erabiltzaileengandik gertuago egongo da.


Gaixorik dago, baina ez galtzeko arriskuan, Arbolapetako zuhaitza - Arrasate - Goiena.eus\nGaixorik dago, baina ez galtzeko arriskuan, Arbolapetako zuhaitza\nUbane Madera 2007-09-24 11:10\nArbolapetako zuhaitza, indiar gaztainondoa, gaixorik dagoen arren, biziraun egingo duela erakutsi dute zuhaitzari egindako analisiek. Joan den eguenean jaso zituzten emaitzak Udalean, Foru Aldundiko adituen eskuetatik. Eta emaitzok ikusita eta zenbait komunikabidetan azaldu denaren kontrara, ez dute bota behar izango Arbolapetako plazatxoari izena ematen dion zuhaitza.\nAmaia Arana udal teknikariak azaldutakoaren arabera, indiar gaztainondoak inguruan oso hedatuta dagoen onddo bat dauka. Halaber, jakinarazi du ez diotela inolako tratamendurik ipiniko zuhaitzari eta oraindik ere txosten ofizialen zain badaude ere, dagoeneko udal tenikariak konfirmatu egin du zuhaitzak, oraingoz, dagoen moduan jarraituko duela.\nArbolapetako zuhaitzak duen onddo hori hedatzearen arrazoia da izan dugun uda eta urte sasoi ezegonkorra. Hortaz, datorren urtean ere antzerako eguraldia eginez gero, gaixotasuna berdin-berdin hedatuko litzateke. Monterron parke inguruko indiar gaztainondoak egoera berean daude.


Turismo-lizentziaren Kodea: UHR00846\nHotel Rural Olatzea hurbilen dauden jatetxe, taberna eta dendetatik 500 metrora dago. Parke eta baso batetik kilometro batera dago. Autobiaz eta autobideaz oso ondo komunikatuta dago, eta eskualdeko hiri nagusietarako irisgarritasun erraz eta azkar du. Iruñetik 40 km-ra dago, Gasteiztik 60 km-ra, Donostiatik 78 km-ra eta Bilbotik 116 km-ra. Hondartzarik hurbilena 70 km-ra dago.\n2008an inauguratu zuten familientzako egokia den hitzaldi-hotela, eta errota zahar baten eraikinean dago. Eraikuntza berriak alea ehotzeko erabiltzen zen eraikinaren egitura eta funtzionamendu egokia errespetatu ditu, eta baita ere Arbizuko herrian argi elektrikoa ezarri zuen makineriarena.\nHotel Rural Olatzea-k 12 logela ditu guztira, estudio bat barne. Klimatizatutako establezimendu honetako bisitarien eskura dauden instalazioek barnean dute atondo-gune bat, 24 orduko irteera- eta harrera-zerbitzuarekin, kafetegia, taberna eta jatetxea. Interneterako WiFi konexioa, gela-zerbitzua eta garbitegia ere erabil daitezke.\nGelak beroak eta zabalak dira. Dekorazioa eta zerbitzuak uniformetasunetik aldentzen dira nahita, eta gonbidatuen beharretara egokituta daude. Guztiek bainugela pribatu bat dute dutxa/bainuontziarekin eta ile-lehorgailuarekin, baita ohe bikoitza ere. Telebista, Internet konexioa eta edaritegia dituzte. Halaber, logela guztiek aire girotua eta berokuntza erregulagarriak dituzte.\nOstariak hidromasajeko bainuontzian edo hoteleko saunan erlaxatu ahal izango dira, besteak beste, zaldi ibilaldiak, kultur jarduerak, mendiko bizikleta, korrika egitea eta mendi-ibilaldiak egin ondoren. Golfa gustukoa dutenek partida bat joka dezakete gertu dagoen Zuasti zelaian, 30 kilometroko distantziara.


Uruguaitik Korrikara euskara aldarrikatzera - Goiena.eus\nSara Salterainek eta 8 urteko haren loba Lua Zoinok martxoaren 30ean hegazkina hartuko dute bizilekua duten Montevideotik Euskal Herrira etorri eta Korrikan parte hartzeko; arbasoen jaioterria den Leintz Gatzagan elkartuko dira familiako bederatzi kide. Sara eta Lua ikurrinarekin.\nHain justu, Patricio de Salterain –Leintz Gatzaga, 1808– izan zen Salterain abizena itsasoz bestaldera eraman zuena, Buenos Airesera eta Montevideora. "Nik dakidanez, Euskal Herritik emigratu zuen bakarra izan zen; salteraintarrak ez dira handik mugitzen!", dio Sarak. "2015ean ateak zabaldu zizkidaten Salterain izate hutsagatik. Gipuzkoan edo Bizkaian bizi arren, 90 urtekoengandik hasi eta txikienetaraino, guztiek euskaraz egiten dute. Euskal Herriarekiko eta bertako kulturarekiko maitasun handia igarri nuen. Eta ja 30 urte ez izan arren, erabaki nuen salteraintarren hizkuntza, euskara, ikasi egin behar nuela; eta hala, gure kultura, Euskal Herriko euskaldunon kultura bizirik mantentzen laguntzeko nire kuota xumea gehitu", esplikatu du hark. BEREZIA: Korrika 20


Zumaiako Udalak, mugikortasun jasangarriaren aldeko apustuari eutsiz, udaltzaingoarentzat motor elektrikoa erosi du — Zumaiako Udala\nZumaiako Udalak, mugikortasun jasangarriaren aldeko apustuari eutsiz, udaltzaingoarentzat motor elektrikoa erosi du\nUdalak, agintaldian zehar eginiko bidean beste pauso bat ematen du horrela eta aurrera begira ere bi kotxe elektrikoren erosketa aurreikusten du, bata udaltzaingoarentzat eta bestea brigadarentzat. Zumaian mugikortasun jasangarria sustatzeko hainbat neurri hartu ditu Udalak azken urteotan, bizikletaren erabilera areagotzeko neurriak, udako txalupa zerbitzua, oinezkoei lehentasuna ematera bideratutako neurriak…\nZumaiako Udalak , mugikortasun jasangarriaren aldeko bidean, pauso bat gehiago eman du eta udaltzaingoarentzat motor elektriko bat erosteko 8.830 euro + BEZeko inbertsioa egin du. Udaltzaingoak motor berri baten beharra zuen eta elektrikoaren aldeko apustua egin du Udalak. Aurrera begira, bi kotxe elektriko bat erosteko asmoa ere badu Udalak, bata udaltzaingoarentzat eta bestea brigadarentzat, izan ere, mugikortasun elektrikoaren aldeko apustua egin du, mugikortasun jasangarriago bat sustatzeko bide horretan.\nBizikletaren alde egin du bereziki udal gobernuak legealdi honetan, Bizikleta eguna ezarri da, bidegorri sarea handitu da, bizikletak aparkatzeko guneak jarri dira eta baita bizikletak konpontzeko gunea ere udaltzaingoaren alboan. Bizikleta egunean, bizikleta elektrikoak probatzeko aukera izan dute zumaiarrek eta Udalak bizikleta elektriko bat eskuratu zuen udal langileek udaleko jardunean dituzten garraio beharretarako.\nAparkaleku arautuaren harira ere hartu ditu Udalak mugikortasun jasangarriaren aldeko neurriak, uda sasoian Zumaian izaten den trafiko igoerari aurre egiteko. Arrakasta handia izan du, esaterako, txalupa zerbitzuak, 30.000 pertsona inguruk erabili zuten zerbitzu hori joan den urtean. Udalak pertsonak lehenetsi ditu autoen gainetik eta jasangarriagoa eta osasuntsuagoa den oinezko mugikortasuna sustatu du, esaterako, eskola bideen proiektuari bultzada emanez. Zumaiako Udalak argi du, beraz, mugikortasun jasangarriaren aldeko pausoak ematen jarraitu beharra dagoela eta horretan jarraitzeko konpromisoa hartzen du.


BILBOKO UDALAK ZAZPI KALEETAKO ERAIKINETAN IGOGAILUAK JARTZEKO KANPAINA BAT JARRI DU ABIAN, SURBISAREN BIDEZ\nUri Zaharrean eraikinen % 42k dute igogailua; Zazpi Kaleetan, ordea, % 23k.\nBilbon, 2016ko ekainaren 28an. Bilboko Zazpi Kaleetan 281 eraikin daude eta horietatik 66 eraikinek dute igogailua; hau da, % 23k. Uri Zahar guztian baino txikiagoa da portzentajea, Uri Zaharreko eraikinen % 42k baitute igogailua. Horiek horrela, Bilboko Udalak, Surbisaren bidez, irisgarritasuna hobetzeko plan bat prestatu du, uriko eraikin historikoetan igogailua jartzeko.\nZazpi Kaleetan igogailua duten eraikinen portzentajea Uri Zahar guztian dutenen portzentajea baino txikiagoa izateko arrazoi hauek daude:\nZazpi Kaleetako eraikinen lursailak gotikoak dira; hots, estuak eta luzeak. Eraikinek ez dute leku nahikorik igogailua jartzeko eta eraikin gehienetan etxebizitza bakarra dago solairuetan.\nHorrek igogailua jartzeko neurrira egindako konponbidea eskatzen du. Hau da, normalean baino inbertsio handiagoa egin behar da eta zailagoa da elkarteko jabeak igogailua ipintzeko ados jartzea.\nBizilagunen ezaugarri sozio-ekonomikoak eta alde horretako merkataritza-jarduera ere igogailu gutxi egoteko arrazoiak izan daitezke, honako arrazoi hauek direla medio:\n Hutsik dauden etxebizitzak gehiago dira Zazpi Kaleetan Uri Zahar guztian baino.\n Eraberritze-lanak egin gabe dituzten eraikin asko daude.\n % 15 Diru-sarrerak Bermatzeko Errentaren onuradunak dira.\n 65 urtetik gorako pertsonak % 11 dira.\n Zazpi Kaleetako jabeen % 45ek 21.000 eurotik beherako diru-sarrerak dituzte.\nSURBISA hurbiltasunagatik badu ezagutza praktikoa eta etenik gabea Zazpi Kaleetako errealitateaz. Horiek horrela, sozietate egokia da ondoren aipatzen diren neurriak abian jartzeko eta lagun egite profesionala egiteko. Hona hemen laguntzeko neurriak:\nLege eta arau-arloko neurriak.\nJabe-elkarteentzako laguntza integrala.\nEkonomia eta finantza-arloko neurriak.\nGizarte-partaidetza eta partaidetza profesionalaren arloko neurriak.\nGainera, Surbisak baditu zerbitzu profesionalak eta horietan arkitektoak, aparejadoreak, abokatuak eta gizarte-langile bat. Laguntza bereziak ere emango ditu, Eusko Jaurlaritzak ematen dituen laguntzei erantsi dakizkiekeenak, eta horiek Surbisan tramitatu ahalko dira leihatila bakar batean. Itzuli behar ez diren laguntza horiek baliabide ekonomiko eskasak dituztenen kasuan % 75eraino hel daitezke.\nAzkenik, eraikinek dituzten ezaugarri bereziengatik ez dituzte onartzean igogailu estandarrak. Horretarako, SURBISAk kontuan hartuko ditu aukera teknikorik ez-ohikoenak. Horrelako neurri berriak aplikatu dituzte dagoeneko Uri Zaharreko zenbait eraikinetan. Horietara bisita egin daiteke esperientzia bertatik bertara ikusteko eta, egoki iritziz gero, beste eraikin batzuetan horrelako neurriak hartzeko.\nSURBISAren Administrazio Kontseiluak landutako beste gai batzuk\nSurbisaren Administrazio Kontseiluak Bilboko Udal Etxebizitzak erakundeari Harrobi plazako 7 etxebizitza transmititzea onartu du. Surbisak Bilbo Zaharrean erabilerarik gabe 9 etxebizitza ditu. Abenduan Administrazio Kontseiluak gaia landu zuen eta hiru aukera planteatu ziren: Lehenengoa, gaur onartu dutena, Udal Etxebizitzak erakundeak horietako 7 erostea zen, etxebizitza horiek errentan jartzeko. Gazteria eta Kirol Sailarekin batera, etxebizitzak “BilbaoGazte” Planaren esku uztea adostu da, Unibertsitatearekin erlazionatutako talentua erakartzeko eta Bilbo ezagutzaren, berrikuntzaren eta ekintzailetzaren hiria izan bihurtzen laguntzeko. Berdintasuna, Lankidetza, Bizikidetza eta Jaien Sailari dagokionez, Gizarte Bitartekaritzarako Negoziatuarekin beharrak eta gabeziak elkarbanatu dira genero indarkeriari dagokionez, Bilbo Zaharreko etxebizitzetako baten bateko baliabidearekin batera lan egite aldera.\nBeste alde batetik, Surbisaren Administrazio Kontseiluak Iralako 57 eraikin bere lan-eremuaren barruan sartzea erabaki du, baita Eusko Jaurlaritzari eskatzea, eremu hori alde degradatua dela adierazteko. Horrela orain dagoen aldea handituko litzateke. Surbisak Iralari buruzko azterlan sakona egin du, udalaren esku-hartzea behar duten eraikin eta hiri-espazioak identifikatzeko. Ildo horretatik, auzoan eraberritu beharrean dauden beste 57 eraikin identifikatu dituzte. 1955ean Etxe Merkeen Planaz ezaguna izan zen Bizkairako Etxebizitzen Planaren barruan eraikitako etxeak dira. Alderdi ekonomikoak, teknikoak, artatze-baldintzak eta eraberritze-beharrak aztertu dituzte aipatutako lanean. Etxebizitza horietan bizi diren familien egoera sozio-ekonomikoa ere aztertu dute. Surbisak 2015ean egindako lanaren ondorioa hauxe da: etxebizitza horiek orokorrean Eusko Jaurlaritzak babestutako berregokipenerako aldea adierazteko lau baldintzak betetzen dituztela. Horiek horrela, Administrazio Kontseilua horren jakinaren gainean jarri ondoren, adierazpena egiteko eskatuko dio Eusko Jaurlaritzari.\nSURBISA udalaren sozietatea da eta Bilboko eraikinak, etxebizitzak eta lokalak eraberritzea du xede. Haren lan-eremuaren barruan daude Uri Zaharra, Bilbo Zaharra, Otxarkoaga, Irala, Olabeaga, Zorrotzaurre eta Zazpilanda. Surbisak helburu bi ditu. Alde batetik, eraikinen ondasuna segurua, irisgarria eta efizientea izatea; eta kalitateko etxebizitzak eskaintzea. Bestetik, eraginpeko aldean bizikidetza erraztea. SURBISAk bizi-kalitatea hobetu, jarduera sortu eta urian eragin positiboa izan dezan aberastasun ekonomikoa sortu nahi du.


3,4-dimetilpirazol fosfato irtenbidea - Mricc.com\nNitrifikazio inhibitzailea amonio nitrogeno nitrato nitrogenoan (NCT) biotransformazioaren inhibitzailea inhibitzen duten substantzia kimikoei buruzkoa da. Nitrifikazioaren inhibitzaileak lurzoruan nitratoa eratzea eta metatzea murrizten dute, nitrato nitrogenoaren ongarri nitrogenatuaren galera eta ingurune ekologikoan eragina izan dezan. Emaitza batzuek erakusten dute nitrifikazio inhibitzaileek nitrogeno-likidoa galtzea eta berotegi-efektuko gasen (nitrogeno oxidoa) isuriak murriztu ditzaketen arren, baldintza batzuetan ongarrien eraginkortasuna hobetzeko eragin positiboa du. Hala ere, nitrifikazio inhibitzaileak ez dira oso erabiliak, artisautza, kostuak eta ingurumenean duten eraginak direla eta. Nitrifikazioa inhibitzeko eraginkorrak eta ingurumena kutsatzen ez duten eraginkorrak diren nitrifikazio inhibitzaile batzuk bilatu behar dira.\n3,4-dimetilpirazol fosfatoaren sarrera laburra\nLurzoruaren nitrobakterioen jarduera selektiboki inhibi dezakete.\nAmonio nitrogenoak lur-koloideek xurgatu daiteke eta ez da erraz galduko. Hala eta guztiz ere, lurzoruaren iragazkortasunaren arabera, amonio nitrogenoa nitrato-nitrogeno bihur daiteke mikroorganismoaren ekintza, nitrifikazioa deitzen dena.\nErreakzioaren abiadura lurzoruaren hezetasunaren eta tenperaturaren araberakoa da. Nitrifikazioaren abiadura oso motela da 10 ºC azpitik. Tenperatura 20 ºC baino gehiago badago, erreakzioaren tasa oso azkarra da. Laborantza batzuk, arroza, ureztatze azpian zuzenean amonio nitrogenoa xurgatzeko gai direnak izan ezik, labore gehienek nitrato nitrogenoa xurgatzen dute. Baina nitratoa lurzoruan galtzen da erraz. Nitrifikazio inhibitzaileen erabilera arrazionala, nitrifikazio erreakzioaren tasa kontrolatzeko, nitrogenoaren galera murriztu eta nitrogenoaren erabilera eraginkortasuna handitu dezake. Nitrifikazioaren inhibitzaileak normalean nitrogeno ongarriekin nahasten dira eta ondoren aplikatzen dira.


AENOR: Kalitatearekiko konpromiso orokorra\nKalitatearekiko konpromiso orokorra\nBerriki inauguratu den Paternako egoitzako elektromedikuntzako arloak Kalitatearen Kudeaketa Sistemaren ziurtagiria jaso du, UNE-EN ISO 9001 arauaren araberakoa. Ziurtagiri horrek prozesuak hobetzen ditu, kalitaterik ezak eragiten dituen kostuak desagerrarazten ditu, eta etengabeko hobekuntzaren alde egiten du lan. Halaber, Ingurumena Kudeatzeko Sistemaren UNE-EN ISO 14001 ziurtagiria ere eman da, ingurumen inpaktuak saihestekoa, baita Produktu Sanitarioen Kalitatea Kudeatzeko Sistemaren ziurtagiria ere, UNE-ISO 13485 arauaren araberakoa , legezko baldintzak betetzea errazten duena eta osasun produktuen segurtasun, funtzionaltasun eta kalitate printzipioak bermatzen dituena.\nBestalde, erabateko mantentze lanetako arloak Energia Kudeatzeko Sistemaren ziurtagiria jaso du, UNE-ISO 50001 arauaren araberakoa , Albaceteko, Alcalá de Henareseko (Madril) eta Quart de Pobleteko (Valentzia) egoitza ziurtatuetan energia kontsumoa, lotutako kostu finantzarioak eta berotegi efektuko gasen isuriak murrizten laguntzen duena.\nGainera, beste ziurtagiri batzuk berritu eta egokitu dira, esaterako, Kalitatearen Kudeaketakoa eta Ingurumena Kudeatzekoa.\nEiffage Energía azpiegitura elektrikoetan, instalazioetan, mantentze lanetan, energia berriztagarrietan, elektromedikuntzan, obra zibilean eta eraikuntzan espezializatuta dago. 30 ordezkaritza baino gehiago ditu, eta 2.500 langile baino gehiago.